### การวิเคราะห์และคำอธิบายของฝ่ายจัดการ

#### คำอธิบายและการวิเคราะห์ฐานะการเงินและผลการดำเนินงาน

* + 1. **ภาพรวมผลการดำเนินงานที่ผ่านมา**

ในปี 2536 ครอบครัวดารารัตนโรจน์ ก่อตั้งบริษัทฯ ขึ้นเพื่อรับจ้างผลิตถุงยางอนามัยจากน้ำยางธรรมชาติตามความต้องการของลูกค้า (OEM) โดยโรงงานแรกของบริษัทฯ ตั้งอยู่ที่นิคมอุตสาหกรรมแหลมฉบัง จังหวัดชลบุรี ด้วยกำลังการผลิตถุงยางอนามัยติดตั้งเริ่มแรกที่ 60 ล้านชิ้นต่อปี

ต่อมาในปี 2541 บริษัทฯ ได้เริ่มเข้าร่วมงานประมูลเพื่อผลิตถุงยางอนามัยให้แก่องค์กรภาครัฐ และองค์กรเอกชน (NGOs) จากความสำเร็จของบริษัทฯ ในการรับจ้างผลิตถุงยางอนามัยตามความต้องการของลูกค้า อีกทั้งบริษัทฯ เห็นโอกาสในการเติบโตของธุรกิจ ในปี 2542 บริษัทฯ จึงเริ่มผลิตและจำหน่ายถุงยางอนามัย ภายใต้เครื่องหมายการค้า OnetouchTM ของบริษัทฯ เป็นครั้งแรก

ต่อมาในปี 2546 บริษัทฯ ได้เริ่มรับจ้างผลิตเจลหล่อลื่น และในปี 2551 บริษัทฯ ได้เริ่มผลิตและจำหน่ายเจลหล่อลื่นภายใต้เครื่องหมายการค้า OnetouchTM เป็นครั้งแรก หลังจากนั้นในปี 2554 บริษัทฯ ได้ทำสัญญารับจ้างผลิตถุงยางอนามัยและเจลหล่อลื่นให้กับลูกค้า United Medical Devide ภายใต้เครื่องหมายการค้า PLAYBOY® ทั่วโลก และเป็นผู้จัดจำหน่ายแต่เพียงผู้เดียวในประเทศไทย

จากยอดขายที่เติบโตขึ้นอย่างต่อเนื่อง บริษัทฯ จึงเริ่มสร้างโรงงานใหม่ที่นิคมอุตสาหกรรมปิ่นทอง จังหวัดชลบุรี ในปี 2552 โดยโรงงานปิ่นทองได้เริ่มดำเนินการเชิงพาณิชย์ในปี 2553 ด้วยกำลังการผลิตติดตั้งเริ่มแรก 256 ล้านชิ้นต่อปี และทยอยเพิ่มจนมีกำลังการผลิตติดตั้ง 1,533 ล้านชิ้นต่อปี ในปี 2555

ปัจจุบัน บริษัทฯ เป็นผู้ผลิตและจำหน่ายถุงยางอนามัยที่มีประสบการณ์มานานกว่า 22 ปี โดยโรงงานของบริษัทฯ มีกำลังการผลิตติดตั้งรวม 1,959 ล้านชิ้นต่อปี และมีประสบการณ์ผลิตและจำหน่ายเจลหล่อลื่นมานานกว่า 13 ปี โดยมีขนาดกำลังการผลิตติดตั้งเจลหล่อลื่นทั้งหมด 500 ตันต่อปี ทั้งนี้ บริษัทฯ ได้ดำเนินการวิจัยและพัฒนาผลิตภัณฑ์อย่างต่อเนื่อง โดยการเพิ่มสี กลิ่น และรูปทรงที่แตกต่างกัน เพื่อตอบสนองความต้องการถุงยางอนามัยจากน้ำยางธรรมชาติของผู้บริโภค

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการขายสินค้าเท่ากับ 1,053.2 ล้านบาท 1,182.4 ล้านบาท 1,302.2 ล้านบาท 927.7 ล้านบาท และ 934.2 ล้านบาท ตามลำดับ และมีกำไรสุทธิ เท่ากับ 96.5 ล้านบาท 108.6 ล้านบาท 234.0 ล้านบาท 156.9 ล้านบาท และ 158.1 ล้านบาท ตามลำดับ

ทั้งนี้ สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีกำไรสุทธิเพิ่มขึ้น โดยมีสาเหตุหลักมาจาก (1) ค่าเงินบาทอ่อนค่าลงเมื่อเทียบกับดอลลาร์สหรัฐส่งผลให้บริษัทฯ ได้ประโยชน์จากการอ่อนค่าของเงินบาทเทียบกับเงินดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ (2) ราคาน้ำยางธรรมชาติลดลงและ (3) บริษัทฯ สามารถขายสินค้าได้เพิ่มขึ้นในขณะที่บริษัทฯ มีต้นทุนขายบางส่วนเป็นค่าใช้จ่ายคงที่ ส่งผลให้บริษัทฯ มีอัตรากำไรขั้นต้น และอัตรากำไรสุทธิที่เติบโตอย่างต่อเนื่อง โดยอัตรากำไรขั้นต้นของบริษัทฯ สำหรับช่วงเวลาดังกล่าวคิดเป็นร้อยละ 20.4 ร้อยละ 25.4 และร้อยละ 31.1 ตามลำดับ และอัตรากำไรสุทธิ คิดเป็นร้อยละ 9.2 ร้อยละ 9.2 และร้อยละ 18.0 ตามลำดับ

อย่างไรก็ดี สำหรับงวดเก้าเดือนสิ้นสุดวันที่ 30 กันยายน 2559 บริษัทฯ มีกำไรสุทธิเพิ่มขึ้นเล็กน้อย เมื่อเทียบกับงวดเดียวกันของปี 2558 โดยมีสาเหตุหลักมาจาก ต้นทุนทางการเงิน (สุทธิ) ที่ลดลง ทั้งนี้ อัตรากำไรขั้นต้นของบริษัทฯ สำหรับงวดเก้าเดือนสิ้นสุดวันที่ 30 กันยายน 2558 และ 2559 คิดเป็นร้อยละ 30.7 และร้อยละ 29.2 ตามลำดับ และอัตรากำไรสุทธิ คิดเป็นร้อยละ 16.9 และร้อยละ 16.9 ตามลำดับ

ณ วันที่ 31 ธันวาคม 2556 2557 และ 2558 และวันที่ 30 กันยายน 2559 บริษัทฯ มีสินทรัพย์รวมเท่ากับ 1,229.5 ล้านบาท 1,199.1 ล้านบาท 1,147.6 ล้านบาท และ 1,362.8 ล้านบาท และมีหนี้สินรวมเท่ากับ 803.8 ล้านบาท 683.1 ล้านบาท 528.2 ล้านบาท และ 966.1 ล้านบาท ในขณะที่บริษัทฯ มีส่วนของผู้ถือหุ้น เท่ากับ 425.7 ล้านบาท 516.0 ล้านบาท 619.4 ล้านบาท และ 396.7 ล้านบาท ตามลำดับ ทำให้บริษัทฯ มีอัตราส่วนหนี้สินต่อส่วนของผู้ถือหุ้น ณ 31 ธันวาคม 2556 ปี 2557 ปี 2558 และ 30 กันยายน 2559 คิดเป็น 1.9 เท่า 1.3 เท่า 0.9 เท่า และ 2.4 เท่า ตามลำดับ

* + 1. **การวิเคราะห์ผลการดำเนินงาน**
			1. **การวิเคราะห์ผลการดำเนินงานสำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559**

###### **รายได้จากการขายสินค้า**

ตารางต่อไปนี้แสดงปริมาณขาย/รายได้จากการขายสินค้าของบริษัทฯ สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

|  **รายได้จากการขายสินค้า**   | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556** | **2557** | **2558** | **2558** | **2559** |
| **ล้านชิ้น** | **ล้านบาท** | **ล้านชิ้น** | **ล้านบาท** | **ล้านชิ้น** | **ล้านบาท** | **ล้านชิ้น** | **ล้านบาท** | **ล้านชิ้น** | **ล้านบาท** |
| ปริมาณขาย/ รายได้จากการขายถุงยางอนามัย  | 889.7 | 1,030.7 | 921.0 | 1,162.2 | 942.0 | 1,271.9 | 690.2 | 907.4 | 615.2 | 901.3 |
| รายได้จากการขายเจลหล่อลื่น |  | 21.2 |  | 19.1 |  | 29.8 |  | 19.9 |  | 32.1 |
| รายได้อื่นๆ1 |  | 1.2 |  | 1.1 |  | 0.5 |  | 0.4 |  | 0.8 |
| **รายได้จากการขายสินค้า** |  | **1,053.2** |  | **1,182.4** |  | **1,302.2** |  |  **927.7** |  | **934.2** |
| ที่มา: บริษัทฯหมายเหตุ: 1 รายได้อื่นๆ ที่สำคัญ ประกอบด้วย รายได้จากการขายวัตถุดิบ เช่น บรรจุภัณฑ์  |

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากการขายสินค้า เท่ากับ 1,053.2 ล้านบาท 1,182.4 ล้านบาท และ 1,302.2 ล้านบาท ตามลำดับ เพิ่มขึ้น 129.2 ล้านบาท หรือร้อยละ 12.3 ในปี 2557 และเพิ่มขึ้น 119.8 ล้านบาท หรือร้อยละ 10.1 ในปี 2558 ทั้งนี้ ปริมาณขายถุงยางอนามัยที่เพิ่มขึ้นเป็นหนึ่งในปัจจัยสำคัญที่ส่งผลให้ รายได้ในการขายของบริษัทฯ เพิ่มขึ้น โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีปริมาณการขายถุงยางอนามัยเท่ากับ 889.7 ล้านชิ้น 921.0 ล้านชิ้น และ 942.0 ล้านชิ้น ตามลำดับ เพิ่มขึ้น 31.3 ล้านชิ้น หรือร้อยละ 3.5 ในปี 2557 และเพิ่มขึ้น 21.0 ล้านชิ้น หรือร้อยละ 2.3 ในปี 2558

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการขายสินค้า เท่ากับ 927.7 ล้านบาท และ 934.2 ล้านบาท ตามลำดับ เพิ่มขึ้น 6.5 ล้านบาท หรือร้อยละ 0.7 ในปี 2559 โดยมีสาเหตุหลักมาจากบริษัทฯ มีรายได้จากธุรกิจรับจ้างผลิตถุงยางอนามัยและเจลหล่อลื่น (OEM) และธุรกิจผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM เพิ่มขึ้น ในขณะที่บริษัทฯ มีรายได้จากธุรกิจงานประมูลลดลง

ตารางต่อไปนี้แสดงรายได้ของบริษัทฯ จำแนกตามลักษณะการดำเนินธุรกิจของบริษัทฯ และแหล่งที่มาของรายได้สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

| **รายได้จากการขายสินค้า** | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| **ธุรกิจผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM** |
| ในประเทศ | 42.3 | 4.0 | 55.0 | 4.7 | 51.4 | 3.9 | 37.9 | 4.1 | 67.2 | 7.2 |
| ต่างประเทศ | 5.5 | 0.5 | 3.7 | 0.3 | 4.1 | 0.3 | 3.7 | 0.4 | 5.9 | 0.6 |
| รวมรายได้จากธุรกิจผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM | 47.8 | 4.5 | 58.7 | 5.0 | 55.5 | 4.3 | 41.6 | 4.5 | 73.1 | 7.8 |
| **ธุรกิจรับจ้างผลิตถุงยางอนามัยและเจลหล่อลื่น (OEM)** |
| ในประเทศ | 20.6 | 2.0 | 25.7 | 2.2 | 20.7 | 1.6 | 15.7 | 1.7 | 22.3 | 2.4 |
| ต่างประเทศ | 639.1 | 60.7 | 662.0 | 56.0 | 904.5 | 69.5 | 635.4 | 68.5 | 705.3 | 75.5 |
| รวมรายได้จากธุรกิจรับจ้างผลิตถุงยางอนามัยและเจลหล่อลื่น (OEM) | 659.7 | 62.6 | 687.7 | 58.2 | 925.2 | 71.1 | 651.1 | 70.2 | 727.5 | 77.9 |
| **ธุรกิจงานประมูล (Tender)** |
| ในประเทศ | 38.2 | 3.6 | 5.2 | 0.4 | 22.6 | 1.7 | 17.5 | 1.9 | - | - |
| ต่างประเทศ | 306.3 | 29.1 | 429.7 | 36.3 | 298.5 | 22.9 | 217.1 | 23.4 | 132.8 | 14.2 |
| รวมรายได้จากธุรกิจงานประมูล (Tender) | 344.5 | 32.7 | 434.9 | 36.8 | 321.0 | 24.7 | 234.6 | 25.3 | 132.8 | 14.2 |
| อื่นๆ 2 | 1.2 | 0.1 | 1.1 | 0.1 | 0.5 | 0.0 | 0.4 | 0.0 | 0.8 | 0.1 |
| **รวมรายได้จากการขายสินค้า** | **1,053.2** | **100.0** | **1,182.4** | **100.0** | **1,302.2** | **100.0** | **927.7** | **100.0** | **934.2** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากการขายสินค้า 2 รายได้อื่นๆ ที่สำคัญ ประกอบด้วย รายได้จากการขายวัตถุดิบ เช่น บรรจุภัณฑ์  |

รายได้จากการขายสินค้าของบริษัทฯ ประกอบด้วย (1) รายได้จากธุรกิจผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM (2) รายได้จากธุรกิจรับจ้างผลิตถุงยางอนามัยและเจลหล่อลื่น (OEM) และ (3) รายได้จากธุรกิจงานประมูล (Tender) โดยรายได้หลักของบริษัทฯ มาจากธุรกิจรับจ้างผลิตถุงยางอนามัยและเจลหล่อลื่น (OEM) คิดเป็นร้อยละ 62.6 ร้อยละ 58.2 และร้อยละ 71.1 ของรวมรายได้จากการขายสินค้าสำหรับปีบัญชีสิ้นสุดวันที่ 31 ธันวาคม 2556 2557 และ 2558 และคิดเป็นร้อยละ 70.2 และร้อยละ 77.9 ของรวมรายได้จากการขายสินค้าสำหรับงวดเก้าเดือนสิ้นสุดวันที่ 30 กันยายน 2558 และ 2559

* + - * 1. **รายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM**

ตารางต่อไปนี้แสดงรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM จำแนกตามประเภทผลิตภัณฑ์และแหล่งที่มาของบริษัทฯ สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

|  **รายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM**  | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| **รายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM**  |
| ประเทศไทย  | 42.1 |  88.1  | 54.5 |  92.8  | 50.5 |  91.1  | 37.2 | 89.5 | 66.3 | 90.6 |
| ต่างประเทศ |  |  |  |  |  |  |  |  |  |  |
| - กลุ่มประเทศ CLMV | 5.4 |  11.4  | 3.5 |  6.0  | 4.1 |  7.3  | 3.7 | 8.8 | 3.0 | 4.1 |
| - ประเทศอื่น |  -  |  -  |  -  |  -  |  -  |  -  |  -  |  -  | 2.9 | 3.9 |
| รวมต่างประเทศ | 5.4 |  11.4  | 3.5 |  6.0  | 4.1 |  7.3  | 3.7 | 8.8 | 5.9 | 8.0 |
| รวมรายได้จากการผลิตและจำหน่ายถุงยางอนามัย **ภายใต้**เครื่องหมายการค้า OnetouchTM | 47.6 |  99.4  | 58.0 |  98.8  | 54.6 |  98.4  | 40.9 | 98.3 | 72.1 | 98.7 |
| **รายได้จากการผลิตและจำหน่ายเจลหล่อลื่น ภายใต้เครื่องหมายการค้า OnetouchTM**  |
| ในประเทศ  | 0.2 |  0.5  | 0.5 |  0.9  | 0.9 |  1.6  | 0.7 | 1.7 | 1.0 | 1.3 |
| ต่างประเทศ | 0.0 |  0.1  | 0.2 |  0.3  |  -  |  -  |  -  |  -  |  -  |  -  |
| **รวมรายได้จากการผลิตและจำหน่ายเจลหล่อลื่น ภายใต้เครื่องหมายการค้า** OnetouchTM | 0.3 |  0.6  | 0.7 |  1.2  | 0.9 |  1.6  | 0.7 | 1.7 | 1.0 | 1.3 |
| รวมรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า **OnetouchTM** | **47.8** |  **100.0**  | **58.7** |  **100.0**  | **55.5** |  **100.0**  | **41.6** | **100.0** | **73.1** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM  |

รายได้จากการผลิตและจำหน่ายถุงยางอนามัยและเจลหล่อลื่นภายใต้เครื่องหมายการค้า OnetouchTM ของบริษัทฯ ส่วนใหญ่มาจากรายได้จากการผลิตและจำหน่ายถุงยางอนามัยภายใต้เครื่องหมายการค้า OnetouchTM ในประเทศ โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากการผลิตและจำหน่ายถุงยางอนามัยภายใต้เครื่องหมายการค้า OnetouchTM  ในประเทศไทยคิดเป็นร้อยละ 88.1 ร้อยละ 92.8 และร้อยละ 91.1 ของรายได้รวมจากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM ตามลำดับ และสำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการผลิตและจำหน่ายถุงยางอนามัยภายใต้เครื่องหมายการค้า OnetouchTM  ในประเทศไทยคิดเป็นร้อยละ 89.5 และร้อยละ 90.6 ของรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM

 นอกจากนี้ บริษัทฯ ยังมีรายได้จากการผลิตและจำหน่ายถุงยางอนามัยภายใต้เครื่องหมายการค้า OnetouchTM ในต่างประเทศ ซึ่งสอดคล้องกับกลยุทธ์ของบริษัทฯ ที่จะขยายการส่งออกไปยังต่างประเทศโดยเฉพาะอย่างยิ่งกลุ่มประเทศ CLMV และประเทศที่บริษัทฯ ยังไม่เคยส่งออก โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากการผลิตและจำหน่ายถุงยางอนามัยภายใต้เครื่องหมายการค้า OnetouchTM  ในต่างประเทศ รวมแล้วคิดเป็นร้อยละ 11.4 ร้อยละ 6.0 และร้อยละ 7.3 ของรายได้รวมจากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM ตามลำดับ และสำหรับงวดเก้าเดือนสิ้นสุดวันที่ 30 กันยายน 2558 และ 2559 คิดเป็นร้อยละ 8.8 และร้อยละ 8.0 ของรายได้รวมจากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM

ในประเทศไทย รายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 42.1 ล้านบาท 54.5 ล้านบาท และ 50.5 ล้านบาท ตามลำดับ เพิ่มขึ้น 12.4 ล้านบาท หรือร้อยละ 29.4 ในปี 2557 และลดลง 4.0 ล้านบาท หรือร้อยละ 7.3 ในปี 2558 โดยรุ่นของผลิตภัณฑ์ที่มีปริมาณสินค้าขายสูงสุด 3 อันดับแรก ได้แก่ รุ่นแฮปปี้ รุ่นมิกซ์ 3 และรุ่นแม๊กซ์ ดอท

สำหรับงวดเก้าเดือนสิ้นสุดวันที่ 30 กันยายน 2558 และ 2559 รายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM ในประเทศไทยเท่ากับ 37.2 ล้านบาท และ 66.3 ล้านบาท ตามลำดับ เพิ่มขึ้น 29.0 ล้านบาท หรือร้อยละ 78.0 ในงวดเก้าเดือนสิ้นสุดในที่ 30 กันยายน 2559 โดยรุ่นของผลิตภัณฑ์ที่มีปริมาณสินค้าขายสูงสุด 3 อันดับแรก ได้แก่ รุ่นแฮปปี้ รุ่นมิกซ์ 3 และรุ่นแม๊กซ์ ดอท

ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM ในประเทศไทย เพิ่มขึ้น 12.4 ล้านบาท หรือร้อยละ 29.4 โดยมีสาเหตุหลักมาจาก (1) ในปี 2557 บริษัทฯ ได้เริ่มขายถุงยางอนามัยรุ่นใหม่คือรุ่นอินสไปรัลผ่านผู้จัดจำหน่าย และ (2) ความสำเร็จในการร่วมกันกำหนดกลยุทธ์การตลาดร่วมกับผู้จัดจำหน่ายในประเทศ ซึ่งทำให้สามารถเข้าถึงช่องทางการจัดจำหน่ายได้อย่างทั่วถึงมากขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM ในประเทศไทย ลดลง 4.0 ล้านบาท หรือร้อยละ 7.3 โดยมีสาเหตุหลักมาจากในปี 2558 บริษัทฯ ได้หยุดจำหน่ายถุงยางอนามัยรุ่นอินสไปรัลผ่านร้านสะดวกซื้อ 7-eleven (แต่ยังคงขายผ่านช่องทางการจัดจำหน่ายอื่น)
* สำหรับงวดเก้าเดือนสิ้นสุดวันที่ 30 กันยายน 2559 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM ในประเทศไทย เพิ่มขึ้น 29.0 ล้านบาท หรือร้อยละ 78.0 โดยมีสาเหตุหลักมาจาก (1) ในงวดเก้าเดือนสิ้นสุดวันที่ 30 กันยายน 2559 บริษัทฯ ได้เริ่มจำหน่ายถุงยางอนามัย รุ่นใหม่คือซีโร่ ซีโร่ ทรี 003 ผ่านผู้จัดจำหน่ายซึ่งได้รับการตอบรับค่อนข้างดี และ (2) บริษัทฯ มีรายได้จากการขายถุงยางอนามัย รุ่นแฮปปี้เพิ่มขึ้น เนื่องจากบริษัทฯ ได้จัดรายการส่งเสริมการขายถุงยางอนามัย รุ่นแฮปปี้ ส่งผลให้บริษัทฯ สามารถขายถุงยางอนามัยรุ่นดังกล่าวได้เพิ่มขึ้น

ในต่างประเทศ รายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 5.4 ล้านบาท 3.5 ล้านบาท และ 4.1 ล้านบาท ตามลำดับ ลดลง 1.9 ล้านบาท หรือร้อยละ 35.7 ในปี 2557 และเพิ่มขึ้น 0.6 ล้านบาท หรือร้อยละ 16.4 ในปี 2558 โดยรุ่นของผลิตภัณฑ์ที่มีปริมาณสินค้าขายสูงสุด ได้แก่ รุ่นแฮปปี้ และรุ่นสตรอเบอรี่

สำหรับงวดเก้าเดือนสิ้นสุดวันที่ 30 กันยายน 2558 และ 2559 รายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากต่างประเทศเท่ากับ 3.7 ล้านบาท และ 5.9 ล้านบาท ตามลำดับ เพิ่มขึ้น 2.2 ล้านบาท หรือร้อยละ 60.1 ในงวดเก้าเดือนสิ้นสุดวันที่ 30 กันยายน 2559 โดยรุ่นของผลิตภัณฑ์ที่มีปริมาณสินค้าขายสูงสุด ได้แก่ รุ่นแฮปปี้ รุ่นโซลูชั่น และรุ่นสตรอเบอรี่

ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากต่างประเทศ ลดลง 1.9 ล้านบาท หรือร้อยละ 35.7 มีสาเหตุหลักมาจากบริษัทฯ ได้หยุดจำหน่ายสินค้าให้แก่ผู้จัดจำหน่ายในประเทศเวียดนาม
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากต่างประเทศ เพิ่มขึ้น 0.6 ล้านบาท หรือร้อยละ 16.4 โดยมีสาเหตุหลักมาจากบริษัทฯ เริ่มมีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากประเทศกัมพูชาเป็นปีแรกจำนวน 0.9 ล้านบาท
* สำหรับงวดเก้าเดือนสิ้นสุดวันที่ 30 กันยายน 2559 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากต่างประเทศ เพิ่มขึ้น 2.2 ล้านบาท หรือร้อยละ 60.1 โดยมีสาเหตุหลักมาจาก (1) บริษัทฯ เริ่มมีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากประเทศใหม่ คือ ประเทศอียิปต์จำนวน 2.9 ล้านบาท ซึ่งสอดคล้องกับกลยุทธ์ในการทำการตลาดของบริษัทฯ และ (2) บริษัทฯ มีรายได้จากการเริ่มจำหน่ายถุงยางอนามัย รุ่นใหม่คือซีโร่ ซีโร่ ทรี 003 ผ่านผู้จัดจำหน่ายในต่างประเทศจำนวน 0.4 ล้านบาท แม้ว่าในงวดเก้าเดือนสิ้นสุดวันที่ 30 กันยายน 2559 บริษัทฯ มีรายได้จากการผลิตและจำหน่ายถุงยางอนามัย ภายใต้เครื่องหมายการค้า OnetouchTM จากประเทศกัมพูชาลดลง 0.9 ล้านบาท ก็ตาม

นอกจากนี้ สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการผลิตและจำหน่ายเจลหล่อลื่น ภายใต้เครื่องหมายการค้า OnetouchTM ในประเทศไทย เท่ากับ 0.2 ล้านบาท 0.5 ล้านบาท 0.9 ล้านบาท 0.7 ล้านบาท และ 1.0 ล้านบาท ตามลำดับ หรือคิดเป็นร้อยละ 0.5 ร้อยละ 0.9 ร้อยละ 1.6 ร้อยละ 1.7 และร้อยละ 1.3 ของรวมรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM ทั้งนี้ รายได้จากการผลิตและจำหน่ายเจลหล่อลื่น ภายใต้เครื่องหมายการค้า OnetouchTM เป็นรายได้ส่วนน้อยของบริษัทฯ และการเปลี่ยนแปลงของรายได้ดังกล่าวไม่มีนัยสำคัญ

สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการผลิตและจำหน่ายเจลหล่อลื่น ภายใต้เครื่องหมายการค้า OnetouchTM จากต่างประเทศเท่ากับ 40,743.0 บาท และ 0.2 ล้านบาท หรือคิดเป็นร้อย 0.1 และร้อยละ 0.3 ของรวมรายได้จากการผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM โดยรายได้ดังกล่าวเป็นรายได้ส่วนน้อยของบริษัทฯ และการเปลี่ยนแปลงของรายได้ดังกล่าวไม่มีนัยสำคัญ ทั้งนี้ บริษัทฯ ไม่มีรายได้จากการผลิตและจำหน่ายเจลหล่อลื่น ภายใต้เครื่องหมายการค้า OnetouchTM จากต่างประเทศในปีบัญชีสิ้นสุดวันที่ 31 ธันวาคม 2558 และงวดเก้าเดือนสิ้นสุดวันที่ 30 กันยายน 2558 และ 2559

* + - * 1. **รายได้จากการรับจ้างผลิตถุงยางอนามัยและเจลหล่อลื่น (OEM)**

ตารางต่อไปนี้แสดงรายได้จากการรับจ้างผลิตถุงยางอนามัยและเจลหล่อลื่น (OEM) จำแนกตามแหล่งที่มาของรายได้ สำหรับปีบัญชีสิ้นสุดวันที่ 31 ธันวาคม 2556 2557 และ 2558

| **รายได้จากการรับจ้างผลิตถุงยางอนามัย****และเจลหล่อลื่น (OEM)** | **สำหรับปีบัญชีสิ้นสุดวันที่ 31 ธันวาคม** |
| --- | --- |
| **2556** | **2557** | **2558** |
| **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** |
| **รายได้จากการรับจ้างผลิตถุงยางอนามัย**  |
| ประเทศไทย | 20.6 | 3.1 | 25.6 | 3.7 | 20.6 | 2.2 |
| ทวีปเอเชีย (ไม่รวมประเทศไทย) | 285.9 | 43.3 | 353.5 | 51.4 | 512.6 | 55.4 |
| ทวีปอเมริกาเหนือและอเมริกาใต้ | 95.1 | 14.4 | 86.4 | 12.6 | 134.8 | 14.6 |
| ทวีปแอฟริกา | 135.3 | 20.5 | 83.9 | 12.2 | 125.0 | 13.5 |
| ทวีปยุโรป | 77.5 | 11.7 | 94.1 | 13.7 | 77.1 | 8.3 |
| **ทวีปออสเตรเลีย** | 25.1 | 3.8 | 25.7 | 3.7 | 33.2 | 3.6 |
| รายได้**จากการรับจ้างผลิตถุงยางอนามัย** | 639.4 | 96.9 | 669.4 | 97.3 | 903.3 | 97.6 |
| **รายได้จากการรับจ้างผลิตเจลหล่อลื่น** |
| ประเทศไทย  | 0.0 | 0.0 | 0.0 | 0.0 | 0.0 | 0.0 |
| ต่างประเทศ | 20.3 | 3.1 | 18.3 | 2.7 | 21.9 | 2.4 |
| รวมรายได้จากการรับจ้างผลิตเจลหล่อลื่น | 20.3 | 3.1 | 18.3 | 2.7 | 21.9 | 2.4 |
| **รวมรายได้จากการรับจ้างผลิตถุงยางอนามัยและเจลหล่อลื่น (OEM)** | **659.7** | **100.0** | **687.7** | **100.0** | **925.2** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากการรับจ้างผลิตถุงยางอนามัยและเจลหล่อลื่น (OEM) |

รายได้จากการรับจ้างผลิตถุงยางอนามัยและเจลหล่อลื่น (OEM) ของบริษัทฯ ส่วนใหญ่มาจากรายได้จากการรับจ้างผลิตถุงยางอนามัยให้แก่ลูกค้าในทวีปเอเชีย (ไม่รวมประเทศไทย) ลูกค้าจากทวีปอเมริกาเหนือและอเมริกาใต้ และลูกค้าในทวีปแอฟริกา โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากการรับจ้างผลิตถุงยางอนามัยจาก (1) ทวีปเอเชีย (ไม่รวมประเทศไทย) คิดเป็นร้อยละ 43.3 ร้อยละ 51.4 และร้อยละ 55.4 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ (2) ทวีปอเมริกาเหนือและอเมริกาใต้ คิดเป็นร้อยละ 14.4 ร้อยละ 12.6 และร้อยละ 14.6 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ และ (3) ทวีปแอฟริกา คิดเป็นร้อยละ 20.5 ร้อยละ 12.2 และร้อยละ 13.5 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ

 นอกจากนี้ บริษัทฯ ยังมีรายได้จากการรับจ้างผลิตถุงยางอนามัย จากทวีปยุโรป จากทวีปออสเตรเลีย และจากประเทศไทย โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากการรับจ้างผลิตถุงยางอนามัยจาก (1) ทวีปยุโรป คิดเป็นร้อยละ 11.7 ร้อยละ 13.7 และร้อยละ 8.3 ของรายได้จากการรับจ้างผลิตถุงยางอนามัยและเจลหล่อลื่น (OEM) ตามลำดับ (2) ทวีปออสเตรเลีย คิดเป็นร้อยละ 3.8 ร้อยละ 3.7 และร้อยละ 3.6 ของรายได้จากการรับจ้างผลิตถุงยางอนามัยและเจลหล่อลื่น (OEM) ตามลำดับ และ (3) ประเทศไทย คิดเป็นร้อยละ 3.1 ร้อยละ 3.7 และร้อยละ 2.2 ของรายได้จากการรับจ้างผลิตถุงยางอนามัยและเจลหล่อลื่น (OEM) ตามลำดับ

ในทวีปเอเชีย (ไม่รวมประเทศไทย) รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 285.9 ล้านบาท 353.5 ล้านบาท และ 512.6 ล้านบาท ตามลำดับ เพิ่มขึ้น 67.6 ล้านบาท หรือร้อยละ 23.6 ในปี 2557 และเพิ่มขึ้น 159.0 ล้านบาท หรือร้อยละ 45.0 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัยจากทวีปเอเชีย (ไม่รวมประเทศไทย) เพิ่มขึ้น 67.6 ล้านบาท หรือร้อยละ 23.6 โดยมีสาเหตุหลักมาจากการที่บริษัทฯ มีรายได้จากการรับจ้างผลิตถุงยางอนามัยจากลูกค้าในประเทศจีน ประเทศอินโดนีเซีย และประเทศปากีสถาน ที่เพิ่มขึ้น โดยในปี 2557 ลูกค้าในประเทศจีนสั่งซื้อผลิตภัณฑ์ใหม่ คือ ถุงยางอนามัยชนิดบางพิเศษ
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัยจากทวีปเอเชีย (ไม่รวมประเทศไทย) เพิ่มขึ้น 159.0 ล้านบาท หรือร้อยละ 45.0 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยจาก (1) ลูกค้าในประเทศจีนเพิ่มขึ้น ซึ่งเป็นผลมาจากการรับจ้างผลิตถุงยางอนามัยแบบบางชนิดบางพิเศษ และ (2) ลูกค้าในประเทศปากีสถานจากการเพิ่มจำนวนรุ่นของถุงยางอนามัยที่ว่าจ้างบริษัทฯ ผลิต

ในทวีปอเมริกาเหนือและอเมริกาใต้ รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 95.1 ล้านบาท 86.4 ล้านบาท และ 134.8 ล้านบาท ตามลำดับ ลดลง 8.7 ล้านบาท หรือร้อยละ 9.1 ในปี 2557 และเพิ่มขึ้น 48.4 ล้านบาท หรือร้อยละ 56.1 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัยจากทวีปอเมริกาเหนือและอเมริกาใต้ ลดลง 8.7 ล้านบาท หรือร้อยละ 9.1 ในปี 2557 โดยมีสาเหตุหลักมาจากการที่บริษัทฯ มีรายได้จากการรับจ้างผลิตถุงยางอนามัยลดลงในประเทศสหรัฐอเมริกา
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัยจากทวีปอเมริกาเหนือและอเมริกาใต้ เพิ่มขึ้น 48.4 ล้านบาท หรือร้อยละ 56.1 โดยมีสาเหตุหลักมาจาก (1) บริษัทฯ มีรายได้จากการรับจ้างผลิตถุงยางอนามัยเพิ่มจากลูกค้าในประเทศสหรัฐอเมริกา เนื่องจากลูกค้าในประเทศสหรัฐอเมริกาสามารถขยายตลาดได้อย่างต่อเนื่องและสร้างยอดขายที่สูงขึ้น และ (2) ลูกค้าในประเทศเวนาซูเอลาเพิ่มจำนวนรุ่นถุงยางอนามัยที่ว่าจ้างให้บริษัทฯ ผลิต

ในทวีปแอฟริกา รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 135.3 ล้านบาท 83.9 ล้านบาท และ 125.0 ล้านบาท ตามลำดับ ลดลง 51.3 ล้านบาท หรือร้อยละ 38.0 ในปี 2557 และเพิ่มขึ้น 41.0 ล้านบาท หรือร้อยละ 48.9 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัย จากทวีปแอฟริกา ลดลง 51.3 ล้านบาท หรือร้อยละ 38.0 ในปี 2557 โดยมีสาเหตุหลักมาจากลูกค้าในประเทศเอธิโอเปียสำรองสินค้าไว้เป็นจำนวนมากในปี 2556 จึงชะลอการสั่งซื้อในปี 2557
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัย จากทวีปแอฟริกา เพิ่มขึ้น 41.0 ล้านบาท หรือร้อยละ 48.9 โดยมีสาเหตุหลักมาจากบริษัทฯ ได้รับการว่าจ้างผลิตถุงยางอนามัยจากลูกค้ารายใหม่ในประเทศไนจีเรีย

ในทวีปยุโรป รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 77.5 ล้านบาท 94.1 ล้านบาท และ 77.1 ล้านบาท ตามลำดับ เพิ่มขึ้น 16.7 ล้านบาท หรือร้อยละ 21.5 ในปี 2557 และลดลง 17.0 ล้านบาท หรือร้อยละ 18.1 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัย จากทวีปยุโรป เพิ่มขึ้น 16.7 ล้านบาท หรือร้อยละ 21.5 ในปี 2557 โดยมีสาเหตุหลักมาจากทางบริษัทฯ สามารถเปิดตลาดใหม่ได้ที่ประเทศลัตเวีย และลูกค้าในประเทศลัตเวียสามารถขยายตลาดได้อย่างต่อเนื่องและสร้างยอดขายที่สูงขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัย จากทวีปยุโรป ลดลง 17.0 ล้านบาท หรือร้อยละ 18.1 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยจากลูกค้าในประเทศอิตาลี และประเทศสเปนลดลง

ในทวีปออสเตรเลีย รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 25.1 ล้านบาท 25.7 ล้านบาท และ 33.2 ล้านบาท ตามลำดับ เพิ่มขึ้น 0.6 ล้านบาท หรือร้อยละ 2.5 ในปี 2557 และเพิ่มขึ้น 7.5 ล้านบาท หรือร้อยละ 29.1 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัย จากทวีปออสเตรเลีย เพิ่มขึ้น 0.6 ล้านบาท หรือร้อยละ 2.5 ในปี 2557 ทั้งนี้ การเปลี่ยนแปลงของรายได้ดังกล่าวไม่มีนัยสำคัญ
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัย จากทวีปออสเตรเลีย เพิ่มขึ้น 7.5 ล้านบาท หรือร้อยละ 29.1 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยเพิ่มจากลูกค้าในประเทศออสเตรเลียจากการที่ลูกค้ารายดังกล่าวประสบความสำเร็จในการเพิ่มยอดขายจากการทำการตลาดโฆษณาสินค้าอย่างต่อเนื่อง

ในประเทศไทย รายได้จากการรับจ้างผลิตถุงยางอนามัย สำหรับปีบัญชีสิ้นสุดวันที่ 31 ธันวาคม 2556 2557 และ 2558 เท่ากับ 20.6 ล้านบาท 25.6 ล้านบาท และ 20.6 ล้านบาท ตามลำดับ เพิ่มขึ้น 5.1 ล้านบาท หรือร้อยละ 24.6 ในปี 2557 และลดลง 5.0 ล้านบาท หรือร้อยละ 19.5 ในปี 2558 ทั้งนี้ การเปลี่ยนแปลงของรายได้ดังกล่าวมีสาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากการรับจ้างผลิตถุงยางอนามัย จากประเทศไทย เพิ่มขึ้น 5.1 ล้านบาท หรือร้อยละ 24.6 ในปี 2557 โดยมีสาเหตุหลักมาจากรายได้จากการจำหน่ายถุงยางอนามัย ภายใต้เครื่องหมายการค้า PLAYBOY® ในประเทศที่เพิ่มขึ้น ซึ่งมีสาเหตุสำคัญมาจากความสำเร็จในการเพิ่มยอดขายจากการทำการตลาดโฆษณาสินค้าอย่างต่อเนื่อง
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากการรับจ้างผลิตถุงยางอนามัย จากประเทศไทย ลดลง 5.0 ล้านบาท หรือร้อยละ 19.5 โดยมีสาเหตุหลักมาจากบริษัทฯ ยกเลิกการขายให้กับผู้จ้างผลิตถุงยางอนามัยในประเทศบางราย ซึ่งสอดคล้องกับกลยุทธ์ของบริษัทฯ ที่จะพยายามเพิ่มส่วนแบ่งทางการตลาดของถุงยางอนามัยภายใต้เครื่องหมายการค้าของบริษัทฯ

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ ยังมีรายได้จากการรับจ้างผลิตเจลหล่อลื่น จากต่างประเทศ เท่ากับ 20.3 ล้านบาท 18.3 ล้านบาท และ 21.9 ล้านบาท ตามลำดับ หรือคิดเป็นร้อยละ 3.1 ร้อยละ 2.7 และร้อยละ 2.4 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ในช่วงเวลาดังกล่าว ทั้งนี้ รายได้จากการรับจ้างผลิตเจลหล่อลื่น เป็นรายได้ส่วนน้อยของบริษัทฯ และการเปลี่ยนแปลงของรายได้ดังกล่าวไม่มีนัยสำคัญ

นอกจากนี้ สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ ยังมีรายได้จากการรับจ้างผลิตเจล
หล่อลื่น จากประเทศไทย อย่างไรก็ดี รายได้ดังกล่าวเป็นรายได้ส่วนน้อยของบริษัทฯ และการเปลี่ยนแปลงของรายได้ดังกล่าวไม่มีนัยสำคัญ

ตารางต่อไปนี้แสดงรายได้จากการรับจ้างผลิตถุงยางอนามัยและเจลหล่อลื่น (OEM) จำแนกตามแหล่งที่มาของรายได้ สำหรับงวดเก้าเดือนสิ้นสุดวันที่ 30 กันยายน 2558 และ 2559

| **รายได้จากการรับจ้างผลิตถุงยางอนามัย****และเจลหล่อลื่น (OEM)** | **สำหรับงวด 9 เดือนสิ้นสุดวันที่ 30 กันยายน** |
| --- | --- |
| **2558** | **2559** |
| **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** |
| **รายได้จากการรับจ้างผลิตถุงยางอนามัย**  |
| ประเทศไทย | 15.7 | 2.4 | 22.2 | 3.1 |
| ทวีปเอเชีย (ไม่รวมประเทศไทย) | 337.7 | 51.9 | 378.0 | 52.0 |
| ทวีปอเมริกาเหนือและอเมริกาใต้ | 85.9 | 13.2 | 74.5 | 10.2 |
| ทวีปแอฟริกา | 115.0 | 17.7 | 121.4 | 16.7 |
| ทวีปยุโรป | 54.7 | 8.4 | 87.6 | 12.0 |
| **ทวีปออสเตรเลีย** | 24.9 | 3.8 | 24.3 | 3.3 |
| **รายได้จากการรับจ้างผลิตถุงยางอนามัย** | 633.9 | 97.4 | 708.0 | 97.3 |
| **รายได้จากการรับจ้างผลิตเจลหล่อลื่น** |
| ประเทศไทย  | 0.0 | 0.0 | 0.0 | 0.0 |
| ต่างประเทศ | 17.2 | 2.6 | 19.5 | 2.7 |
| รวมรายได้จากการรับจ้างผลิตเจลหล่อลื่น | 17.2 | 2.6 | 19.5 | 2.7 |
| **รวมรายได้จากการรับจ้างผลิตถุงยางอนามัยและเจลหล่อลื่น (OEM)** | **651.1** | **100.0** | **727.5** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากการรับจ้างผลิตถุงยางอนามัยและเจลหล่อลื่น (OEM) |

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการรับจ้างผลิตถุงยางอนามัย จากทวีปเอเชีย (ไม่รวมประเทศไทย) คิดเป็นร้อยละ 51.9 และร้อยละ 52.0 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ จากทวีปอเมริกาเหนือและอเมริกาใต้ คิดเป็นร้อยละ 13.2 และร้อยละ 10.2 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ และจากทวีปแอฟริกา คิดเป็นร้อยละ 17.7 และร้อยละ 16.7 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ

 นอกจากนี้ สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากการรับจ้างผลิตถุงยางอนามัย จากทวีปยุโรป คิดเป็นร้อยละ 8.4 และร้อยละ 12.0 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ จากทวีปออสเตรเลีย คิดเป็นร้อยละ 3.8 และร้อยละ 3.3 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ จากประเทศไทย คิดเป็นร้อยละ 2.4 และร้อยละ 3.1 ของรายได้รวมจากการรับจ้างผลิตถุงยางอนามัยและเจลหล่อลื่น (OEM) ตามลำดับ

ในทวีปเอเชีย (ไม่รวมประเทศไทย) รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 337.7 ล้านบาท และ 378.0 ล้านบาท ตามลำดับ เพิ่มขึ้น 40.3 ล้านบาท หรือร้อยละ 11.9 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยเพิ่มขึ้นจากลูกค้าในประเทศอินโดนีเซีย ประเทศจีน และประเทศญี่ปุ่น อย่างไรก็ดี บริษัทฯ มีรายได้จากการรับจ้างผลิตถุงยางอนามัยจากลูกค้าในประเทศปากีสถานลดลง เนื่องจากลูกค้าในประเทศปากีสถานยังมีสินค้าคงคลังอยู่สูงทำให้ชะลอการสั่งซื้อ

ในทวีปอเมริกาเหนือและอเมริกาใต้ รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 85.9 ล้านบาท และ 74.5 ล้านบาท ตามลำดับ ลดลง 11.4 ล้านบาท หรือร้อยละ 13.3 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยจากลูกค้าในประเทศเวเนซูเอลาลดลงเนื่องจากยังมีสินค้าคงคลังอยู่สูงทำให้ชะลอการสั่งซื้อ และมีรายได้จากการรับจ้างผลิตถุงยางอนามัยให้กับลูกค้า United Medical Devide อเมริการใต้ ลดลง

ในทวีปแอฟริกา รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 115.0 ล้านบาท และ 121.4 ล้านบาท ตามลำดับ เพิ่มขึ้น 6.5 ล้านบาท หรือร้อยละ 5.6 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยในประเทศเอธิโอเปียเพิ่มขึ้น

ในทวีปยุโรป รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 54.7 ล้านบาท และ 87.6 ล้านบาท ตามลำดับ เพิ่มขึ้น 32.8 ล้านบาท หรือร้อยละ 60.0 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากบริษัทฯ มีรายได้จากการรับจ้างผลิตถุงยางอนามัยเพิ่มจากลูกค้าจากลูกค้าประเทศอิตาลี และประเทศรัสเซีย นอกจากนี้ บริษัทฯ ยังมีรายได้จากการรับจ้างผลิตถุงยางอนามัยจากการเปิดตลาดลูกค้าใหม่ในประเทศโครเอเซีย

ในทวีปออสเตรเลีย รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 24.9 ล้านบาท และ 24.3 ล้านบาท ตามลำดับ ลดลง 0.6 ล้านบาท หรือร้อยละ 2.3 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากลูกค้าในประเทศออสเตรเลียชะลอการสั่งซื้อสินค้าในช่วงเก้าเดือนของปี 2559 ตามความต้องการซื้อถุงยางอนามัยจากลูกค้าในประเทศออสเตรเลียที่ชะลอตัว

ในประเทศไทย รายได้จากการรับจ้างผลิตถุงยางอนามัย สำหรับงวดเก้าเดือนสิ้นสุดวันที่ 30 กันยายน 2558 และ 2559 เท่ากับ 15.7 ล้านบาท และ 22.2 ล้านบาท ตามลำดับ เพิ่มขึ้น 6.6 ล้านบาท หรือร้อยละ 41.9 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากบริษัทฯ มีรายได้จากการผลิตและจำหน่ายถุงยางอนามัยภายใต้เครื่องหมายการค้า PLAYBOY® เพิ่มขึ้น

นอกจากนี้ สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ ยังมีรายได้จากการรับจ้างผลิตเจล
หล่อลื่น จากต่างประเทศ เท่ากับ 17.2 ล้านบาท และ 19.5 ล้านบาท ตามลำดับ หรือคิดเป็นร้อยละ 2.6 และร้อยละ 2.7 ของรายได้รวมจากการรับจ้างผลิตถุงยางอนามัยและเจลหล่อลื่น ในช่วงเวลาดังกล่าว ทั้งนี้ รายได้จากการรับจ้างผลิตเจลหล่อลื่น เป็นรายได้ส่วนน้อยของบริษัทฯ และการเปลี่ยนแปลงของรายได้ดังกล่าวไม่มีนัยสำคัญ ทั้งนี้ บริษัทฯ ไม่มีรายได้จากการรับจ้างผลิตเจลหล่อลื่นจากในประเทศในช่วงเวลาดังกล่าว

* + - * 1. **รายได้จากธุรกิจงานประมูล**

ตารางต่อไปนี้แสดงรายได้จากธุรกิจงานประมูล สำหรับปีบัญชีสิ้นสุดวันที่ 31 ธันวาคม 2556 2557 และ 2558

| **รายได้จากธุรกิจงานประมูล** | **สำหรับปีบัญชีสิ้นสุดวันที่ 31 ธันวาคม** |
| --- | --- |
| **2556** | **2557** | **2558** |
| **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** |
| **รายได้จากงานประมูลถุงยางอนามัย**  |
| ประเทศไทย | 38.2 | 11.1 | 5.2 | 1.2 | 20.6 | 6.4 |
| ทวีปอเมริกาเหนือและอเมริกาใต้ | 141.7 | 41.1 | 308.1 | 70.9 | 236.2 | 73.6 |
| ทวีปเอเชีย (ไม่รวมประเทศไทย) | 120.1 | 34.9 | 29.3 | 6.7 | 5.9 | 1.8 |
| ทวีปแอฟริกา |  41.2  |  12.0  | 92.3 | 21.2 |  51.3  | 16.0 |
| ทวีปออสเตรเลีย | 2.6 | 0.8 |  -  | - |  -  | - |
| **รายได้**จากงานประมูลถุงยางอนามัย | 343.8 | 99.8 | 434.9 | 100.0 | 314.0 | 97.8 |
| **รายได้จากงานประมูลเจลหล่อลื่น** |
| ประเทศไทย  | -  |  -  | -  |  -  | 2.0 | 0.6 |
| ต่างประเทศ | 0.7  |  0.2  | -  |  -  | 5.0 | 1.6 |
| รวมรายได้จากงานประมูลเจลหล่อลื่น | 0.7  |  0.2  | -  |  -  | 7.0 | 2.2 |
| **รวมรายได้จากงานประมูล** | **344.5** | **100.0** | **434.9** | **100.0** | **321.0** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากงานประมูล |

บริษัทฯ ประกอบธุรกิจงานประมูลโดยมีจุดประสงค์หลักเพื่อเติมเต็มการใช้กำลังการผลิตของบริษัทฯ และเพื่อลดต้นทุนการผลิตสินค้าต่อหน่วยของบริษัทฯ ทั้งนี้ รายได้จากธุรกิจงานประมูลส่วนใหญ่มาจากรายได้จากงานประมูลถุงยางอนามัยจากทวีปอเมริกาเหนือและอเมริกาใต้ และจากทวีปแอฟริกา โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากงานประมูลถุงยางอนามัย จากทวีปอเมริกาเหนือและอเมริกาใต้ คิดเป็นร้อยละ 41.1 ร้อยละ 70.9 และร้อยละ 73.6 ของรายได้รวมจากงานประมูล ตามลำดับ และจากทวีปแอฟริกา คิดเป็นร้อยละ 12.0 ร้อยละ 21.2 และร้อยละ 16.0 ของรายได้รวมจากงานประมูล ตามลำดับ

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้จากงานประมูล เท่ากับ 344.5 ล้านบาท 434.9 ล้านบาท และ 321.0 ล้านบาท ตามลำดับ เพิ่มขึ้น 90.4 ล้านบาท หรือร้อยละ 26.2 ในปี 2557 และลดลง 113.8 ล้านบาท หรือร้อยละ 26.2 ในปี 2558 ทั้งนี้ การเปลี่ยนแปลงของรายได้ดังกล่าวมี สาเหตุสำคัญ ดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้จากงานประมูลถุงยางอนามัยเพิ่มขึ้น 90.4 ล้านบาท หรือร้อยละ 26.2 โดยมีสาเหตุหลักมาจากบริษัทฯ มีรายได้จากงานประมูลถุงยางอนามัยเพิ่มขึ้นจากลูกค้าในประเทศสหรัฐอเมริกา ประเทศมาลี ประเทศเอธิโอเปีย และประเทศปากีสถาน
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้จากงานประมูลถุงยางอนามัยลดลง 113.8 ล้านบาท หรือร้อยละ 26.2 โดยมีสาเหตุหลักมาจากปริมาณการเปิดประมูลว่าจ้างผลิตถุงยางอนามัยทั่วโลกลดลง และภาวะการแข่งขันสูงขึ้น อย่างไรก็ดี ในปี 2558 บริษัทฯ ขยายฐานลูกค้าธุรกิจรับจ้างผลิตถุงยางอนามัย (OEM)

ตารางต่อไปนี้แสดงปริมาณขาย และรายได้จากงานประมูล สำหรับงวดเก้าเดือนสิ้นสุดวันที่ 30 กันยายน 2558 และ 2559

| **รายได้จากธุรกิจงานประมูล** | **สำหรับงวด 9 เดือนสิ้นสุดวันที่ 30 กันยายน** |
| --- | --- |
| **2558** | **2559** |
| **รายได้****(ล้านบาท)** | **ร้อยละ1** | **รายได้****(ล้านบาท)** | **ร้อยละ1** |
| **รายได้จากงานประมูลถุงยางอนามัย**  |
| ประเทศไทย  | 15.5 | 6.6 | - | - |
| ทวีปอเมริกาเหนือและอเมริกาใต้ | 207.0 | 88.2 | 98.7 | 74.3 |
| ทวีปเอเชีย (ไม่รวมประเทศไทย) | 5.9 | 2.5 | - | - |
| ทวีปแอฟริกา | 4.1 | 1.8 | 22.4 | 16.9 |
| ทวีปยุโรป | - | - | - | - |
| **รายได้**จากงานประมูลถุงยางอนามัย | 232.6 | 99.1 | 121.1 | 91.2 |
| **รายได้จากงานประมูลเจลหล่อลื่น** |
| ประเทศไทย  | 2.0 | 0.9 | - | - |
| ต่างประเทศ | - | - | 11.7 | 8.8 |
| รวมรายได้จากงานประมูลเจลหล่อลื่น | 2.0 | 0.9 | 11.7 | 8.8 |
| **รวมรายได้จากงานประมูล** | **234.6** | **100.0** | **132.8** | **100.0** |
| ที่มา: บริษัทฯหมายเหตุ: 1 ร้อยละของรวมรายได้จากงานประมูล |

สำหรับงวดเก้าเดือนสิ้นสุดวันที่ 30 กันยายน 2558 บริษัทฯ มีรายได้จากงานประมูลถุงยางอนามัยจากทวีปอเมริกาเหนือและอเมริกาใต้ ประเทศไทย เอเชีย (ไม่รวมประเทศไทย) และจากทวีปแอฟริกา คิดเป็นร้อยละ 88.2 ร้อยละ 6.6 ร้อยละ 2.5 และร้อยละ 1.8 ของรายได้รวมจากงานประมูล ตามลำดับ ทั้งนี้ สำหรับงวดเก้าเดือนสิ้นสุดวันที่ 30 กันยายน 2559 บริษัทฯ มีรายได้จากงานประมูลถุงยางอนามัยจากทวีปอเมริกาเหนือและอเมริกาใต้ และจากทวีปแอฟริกา คิดเป็นร้อยละ 74.3 และร้อยละ 16.9 ของรายได้รวมจากงานประมูล ตามลำดับ โดยรายได้ส่วนที่เหลือในงวดเก้าเดือนสิ้นสุดวันที่ 30 กันยายน 2559 เป็นรายได้จากงานประมูลเจลหล่อลื่นจากต่างประเทศ

 สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้จากงานประมูล เท่ากับ 234.6 ล้านบาท และ 132.8 ล้านบาท ลดลง 101.8 ล้านบาท หรือร้อยละ 43.4 โดยมีสาเหตุหลักมาจากภาครัฐ และองค์กรเอกชน (NGOs) ในสหรัฐอเมริกาเปิดประมูลว่าจ้างผลิตถุงยางอนามัยน้อยลง และภาวะการแข่งขันสูงขึ้น อย่างไรก็ดี ณ วันที่ 7 กันยายน 2559 บริษัทฯ ได้เข้าทำสัญญารับจ้างผลิตถุงยางอนามัยให้กับธุรกิจงานประมูลรายใหญ่รายหนึ่ง โดยมีระยะเวลา 1 ปี นับตั้งแต่วันที่ทำสัญญา

###### **ต้นทุนสินค้าขาย**

ต้นทุนสินค้าขายหลักของบริษัทฯ สำหรับปีบัญชีสิ้นสุดวันที่ 31 ธันวาคม 2557 และ 2558 และงวดเก้าเดือนสิ้นสุดวันที่ 30 กันยายน 2559 ประกอบด้วย (1) ค่าแรงและค่าใช้จ่ายพนักงาน คิดเป็นประมาณร้อยละ 16 - 23 ของต้นทุนการผลิตทั้งหมด (2) น้ำยางธรรมชาติเข้มข้น 60 เปอร์เซ็นต์ คิดเป็นประมาณร้อยละ 10 - 15 ของต้นทุนการผลิตทั้งหมด (3) บรรจุภัณฑ์ คิดเป็นประมาณร้อยละ 14 - 19 ของต้นทุนการผลิตทั้งหมด (4) ฟอยล์ คิดเป็นประมาณร้อยละ 12 - 14 ของต้นทุนการผลิตทั้งหมด และ (5) ค่าเสื่อมราคา คิดเป็นประมาณร้อยละ 8 - 12 ของต้นทุนการผลิตทั้งหมด

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีต้นทุนสินค้าขาย เท่ากับ 837.9 ล้านบาท 882.5 ล้านบาท และ 897.8 ล้านบาท ตามลำดับ ทั้งนี้ ต้นทุนสินค้าขายที่เพิ่มขึ้น 44.5 ล้านบาท หรือร้อยละ 5.3 ในปี 2557 และเพิ่มขึ้น 15.3 ล้านบาท หรือร้อยละ 1.7 ในปี 2558 สอดคล้องกับการปริมาณการขายสินค้าที่เพิ่มขึ้น

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีต้นทุนสินค้าขาย เท่ากับ 642.5 ล้านบาท และ 661.8 ล้านบาท ตามลำดับ ทั้งนี้ ต้นทุนสินค้าขายที่เพิ่มขึ้น 19.2 ล้านบาท หรือร้อยละ 3.0 ซึ่งสอดคล้องกับรายได้จากการขายสินค้าที่เพิ่มขึ้น

###### **กำไรขั้นต้นและอัตรากำไรขั้นต้น**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีกำไรขั้นต้น เท่ากับ 215.3 ล้านบาท 299.9 ล้านบาท และ 404.4 ล้านบาท ตามลำดับ หรือคิดเป็นอัตรากำไรขั้นต้นที่ร้อยละ 20.4 ร้อยละ 25.4 และร้อยละ 31.1 ตามลำดับ ทั้งนี้ การเพิ่มขึ้นของอัตรากำไรขั้นต้นในช่วงเวลาดังกล่าวมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีอัตรากำไรขั้นต้นเพิ่มขึ้นจากร้อยละ 20.4 เป็นร้อยละ 25.4 โดยมีสาเหตุหลักมาจาก (1) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ (2) ราคาน้ำยางธรรมชาติลดลง (3) บริษัทฯ สามารถขายสินค้าได้เพิ่มขึ้นในขณะที่บริษัทฯ มีต้นทุนขายบางส่วนเป็นค่าใช้จ่ายคงที่ และ (4) ค่าใช้จ่ายพนักงานบางส่วนลดลงจากการจัดประเภทรายการบัญชีใหม่ โดยจากเดิมค่าใช้จ่ายพนักงานดังกล่าวถูกบันทึกในต้นทุนขายสินค้าได้ถูกจัดให้เป็นค่าใช้จ่ายในการบริหาร แม้ว่าบริษัทฯ จะมีสัดส่วนรายได้จากธุรกิจงานประมูลซึ่งมีอัตรากำไรขั้นต้นต่ำกว่าเพิ่มขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีอัตรากำไรขั้นต้นเพิ่มขึ้นจากร้อยละ 25.4 เป็นร้อยละ 31.1 โดยมีสาเหตุหลักมาจาก (1) บริษัทฯ สามารถขายสินค้าได้เพิ่มขึ้นในขณะที่บริษัทฯ มีต้นทุนขายบางส่วนเป็นค่าใช้จ่ายคงที่ (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ (3) ราคาน้ำยางธรรมชาติลดลง และ (4) บริษัทฯ จะมีสัดส่วนรายได้จากธุรกิจงานประมูลซึ่งมีอัตรากำไรขั้นต้นต่ำลดลง ในขณะที่บริษัทฯ มีสัดส่วนรายได้จากธุรกิจรับจ้างผลิตถุงยางอนามัยและเจลหล่อลื่น (OEM) (ซึ่งเป็นธุรกิจที่มีอัตรากำไรสูงกว่า) เพิ่มขึ้น

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีกำไรขั้นต้น เท่ากับ 285.2 ล้านบาท และ 272.4 ล้านบาท ตามลำดับ หรือคิดเป็นอัตรากำไรขั้นต้นที่ร้อยละ 30.7 และร้อยละ 29.2 ตามลำดับ ทั้งนี้ การลดลงของอัตรากำไรขั้นต้นในช่วงเวลาดังกล่าวมีสาเหตุหลักมาจากการที่บริษัทฯ รับจ้างผลิตถุงยางอนามัยที่มีอัตรากำไรน้อยกว่าในงวดเก้าเดือนสิ้นสุดวันที่ 30 กันยายน 2559 ส่งผลให้อัตรากำไรขั้นต้นในช่วงเวลาดังกล่าวลดลงเล็กน้อย

###### **รายได้อื่น**

ตารางต่อไปนี้แสดงรายละเอียดรายได้อื่น สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

| **รายได้อื่น** | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556\*** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| รายได้จากการขายเศษซาก | 0.9 | 18.5 | 1.4 | 32.2 | 1.4 | 12.1 | 1.1 | 11.1 | 1.1 | 35.8 |
|  ดอกเบี้ยรับจาก  |  |  |  |  |  |  |  |  |  |  |
|  - สถาบันการเงิน | 0.1 | 1.3 | 0.0 | 0.5 | 0.1 | 1.0 | 0.0 | 0.1 | 0.0 | 0.5 |
|  - เงินให้กู้ยืมแก่พนักงาน | 0.1 | 1.6 | 0.1 | 1.5 | 0.1 | 1.0 | 1.9 | 19.1 | - | - |
|  - เงินให้กู้ยืมระยะสั้นแก่บริษัทที่เกี่ยวข้องกัน |  -  |  -  | 1.0 | 22.8 | 2.3 | 19.7 | 0.0 | 0.5 | 0.0 | 1.5 |
| กลับรายการเจ้าหนี้การค้าที่ไม่ต้องชำระ |  -  |  -  |  -  | - | 5.7 | 47.8 | 5.7 | 56.9 | - | - |
| รายได้จากเงินรับคืนจากกองทุนสำรองเลี้ยงชีพ | 0.8 | 16.4 | 0.8 | 18.3 | 0.8 | 6.6 | 0.7 | 7.1 | 0.6 | 19.6 |
| รายได้ค่าการส่งเสริมการขายและการตลาด |  -  |  -  |  -  | - |  -  |  -  | - | - | - | - |
|  อื่นๆ2 | 3.1 | 62.2 | 1.1 | 24.6 | 1.4 | 11.8 | 0.5 | 5.3 | 1.4 | 42.7 |
| **รวมรายได้อื่น** | **4.9** | **100.0** | **4.4** | **100.0** | **11.8** | **100.0** | **9.9** | **100.0** | **3.2** | **100.0** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของรวมรายได้อื่น 2 อื่นๆ จากงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2556 ที่ตรวจสอบโดย บริษัท ธนาการบัญชี จำกัด ประกอบด้วย กำไรจากการขายทรัพย์สิน ในขณะที่อื่นๆ จากงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2557 (ปรับใหม่) โดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด สำหรับปีบัญชีสิ้นสุดวันที่ 31 ธันวาคม 2558 ที่ตรวจสอบโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด และงวดเก้าเดือนสิ้นสุดวันที่ 30 กันยายน 2559 ที่สอบทานโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด ประกอบด้วย (1) เงินเคลมจากทุนประกันภัย (2) เงินรับจากเงินค่าเพลท ค่าขนส่ง ค่าเอกสาร และ (3) เงินรับจากการขายยูนิฟอร์ม  |

รายได้อื่นของบริษัทฯ ส่วนใหญ่ประกอบด้วย (1) รายได้จากการขายเศษซาก คิดเป็นร้อยละ 11.1 – 35.8 ของรวมรายได้อื่น (2) ดอกเบี้ยรับจากสถาบันการเงินและเงินให้กู้ยืม คิดเป็นร้อยละ 1.9 – 24.8 ของรวมรายได้อื่น และ (3) รายได้จากเงินรับคืนจากกองทุนสำรองเลี้ยงชีพ คิดเป็นร้อยละ 6.6 – 19.6 ของรวมรายได้อื่น

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีรายได้อื่น เท่ากับ 4.9 ล้านบาท 4.4 ล้านบาท และ 11.8 ล้านบาท ตามลำดับ ลดลง 0.6 ล้านบาท หรือร้อยละ 11.2 ในปี 2557 และเพิ่มขึ้น 7.4 ล้านบาท หรือร้อยละ 169.4 ในปี 2558 โดยการเปลี่ยนแปลงดังกล่าวมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีรายได้อื่นลดลง 0.6 ล้านบาท หรือร้อยละ 11.2 โดยมีสาเหตุหลักมาจากในปี 2557 บริษัทฯ ได้จัดประเภทรายการบัญชีใหม่โดยย้ายกำไรจากการขายทรัพย์สินซึ่งแสดงอยู่ในรายได้อื่นของงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2556 ที่ตรวจสอบโดย บริษัท ธนาการบัญชี จำกัด มาแสดงที่กำไร(ขาดทุน)อื่น ในงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2557 (ปรับใหม่) โดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีรายได้อื่นเพิ่มขึ้น 7.4 ล้านบาท หรือร้อยละ 169.4 โดยมีสาเหตุหลักมาจากบริษัทฯ มีรายได้ดอกเบี้ยจากเงินให้กู้ยืมระยะสั้นแก่บริษัทที่เกี่ยวข้องกันเพิ่มขึ้น อย่างไรก็ดี บริษัทฯ ไม่มีนโยบายที่จะให้กู้ยืมกับบริษัทที่เกี่ยวข้องกันภายหลังจากการเข้าจดทะเบียนในตลาดหลักทรัพย์ฯ ส่งผลให้บริษัทฯ จะไม่มีรายได้ดอกเบี้ยจากเงินให้กู้ยืมระยะสั้นแก่บริษัทที่เกี่ยวข้องกันในอนาคต นอกจากนี้ ในปี 2558 บริษัทฯ มีรายได้จากการกลับรายการเจ้าหนี้การค้าเพื่อเป็นการหักลบกลบหนี้จากการขายสินค้า โดยรายการดังกล่าวเป็นรายการที่ไม่ได้เกิดอย่างต่อเนื่อง

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีรายได้อื่น เท่ากับ 9.9 ล้านบาท และ 3.2 ล้านบาท ตามลำดับ ลดลง 6.7 ล้านบาท หรือร้อยละ 67.8 ในงวดเก้าเดือนสิ้นสุดวันที่ 30 กันยายน 2559 โดยการเปลี่ยนแปลงดังกล่าวมีสาเหตุหลักมาจากบริษัทฯ มีรายได้จากการกลับรายการเจ้าหนี้การค้าเพื่อเป็นการหักลบกลบหนี้จากการขายสินค้าในงวดเก้าเดือนสิ้นสุดวันที่ 30 กันยายน 2558 โดยรายการดังกล่าวเป็นรายการที่ไม่ได้เกิดขึ้นอย่างต่อเนื่อง

###### **ค่าใช้จ่ายในการขาย**

ตารางต่อไปนี้แสดงรายละเอียดค่าใช้จ่ายในการขาย สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

| **ค่าใช้จ่ายในการขาย** | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
|  ค่าขนส่ง | 26.8 | 67.1 | 46.1 | 55.4 | 23.7 | 34.8 | 13.5 | 26.5 | 15.7 | 32.1 |
|  ค่าใช้จ่ายพนักงาน | - | - | 22.2 | 26.6 | 29.5 | 43.2 | 14.7 | 29.0 | 13.3 | 27.4 |
|  ค่าคอมมิสชั่น | 9.4 | 23.5 | 9.0 | 10.8 | 11.8 | 17.2 | 8.4 | 16.5 | 8.1 | 16.7 |
|  อื่นๆ2 | 3.8 | 9.4 | 6.0 | 7.2 | 3.3 | 4.8 | 14.2 | 28.0 | 11.6 | 23.8 |
| **รวมค่าใช้จ่ายในการขาย** | **40.0** | **100.0** | **83.3** | **100.0** | **68.3** | **100.0** | **50.9** | **100.0** | **48.7** | **100.0** |
| ที่มา: บริษัทฯหมายเหตุ: 1 ร้อยละของรวมค่าใช้จ่ายในการขาย2 อื่นๆ สำหรับงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2556 ที่ตรวจสอบโดย บริษัท ธนาการบัญชี จำกัด ประกอบด้วยค่าส่งเสริมการขาย ในขณะที่อื่นๆ สำหรับงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2557 (ปรับใหม่) โดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด สำหรับปีบัญชีสิ้นสุดวันที่ 31 ธันวาคม 2558 ที่ตรวจสอบโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด และงวดเก้าเดือนสิ้นสุดวันที่ 30 กันยายน 2559 ที่สอบทานโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด ที่สำคัญประกอบด้วย (1) ค่าส่งเสริมการขาย (2) ค่าที่ปรึกษาในการดำเนินงานในต่างประเทศ (3) ค่าชดเชยเสียหาย และ (4) ค่าเดินทาง  |

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีค่าใช้จ่ายในการขาย เท่ากับ 40.0 ล้านบาท 83.3 ล้านบาท และ 68.3 ล้านบาท ตามลำดับ เพิ่มขึ้น 43.4 ล้านบาท หรือร้อยละ 108.5 ในปี 2557 และลดลง 15.0 ล้านบาท หรือร้อยละ 18.0 ในปี 2558 ตามลำดับ ทั้งนี้ การเปลี่ยนแปลงของค่าใช้จ่ายในการขายมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีค่าใช้จ่ายในการขาย เพิ่มขึ้น 43.4 ล้านบาท หรือร้อยละ 108.5 โดยมีสาเหตุหลักมาจาก (1) ค่าใช้จ่ายในการขนส่งที่เพิ่มขึ้นเนื่องจากบริษัทฯ มีค่าใช้จ่ายในการขนส่งทางอากาศซึ่งเป็นค่าใช้จ่ายที่สูงให้แก่ลูกค้ารายหนึ่ง ซึ่งโดยปกติแล้วบริษัทฯ จะขนส่งผ่านทางเรือเป็นหลัก และ (2) ค่าใช้จ่ายพนักงานที่เพิ่มขึ้น เนื่องจากในปี 2557 ค่าใช้จ่ายพนักงานบางส่วนซึ่งเดิมจัดเป็นค่าใช้จ่ายในการบริหารได้ถูกจัดให้เป็นค่าใช้จ่ายในการในการขายจากการจัดประเภทรายการบัญชีใหม่
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีค่าใช้จ่ายในการขาย ลดลง 15.0 ล้านบาท หรือร้อยละ 18.0 สาเหตุหลักมาจากในปี 2557 บริษัทฯ มีค่าใช้จ่ายในการขนส่งสูงกว่าปกติ ถึงแม้ว่าในปี 2558 บริษัทฯ จะมีค่าใช้จ่ายในการขายอื่นเพิ่มขึ้น ได้แก่ (1) ค่าใช้จ่ายพนักงานที่เพิ่มขึ้นโดยมีสาเหตุหลักมาจากบริษัทฯ จ่ายโบนัสให้กับพนักงานเพิ่มขึ้น และ (2) ค่าใช้จ่ายคอมมิสชั่นที่เพิ่มขึ้นโดยมีสาเหตุหลักมาจากการจ่ายค่าคอมมิสชั่นให้แก่บุคคลภายนอกที่แนะนำลูกค้ารายใหม่ให้แก่บริษัทฯ เพิ่มขึ้น และการจ่ายค่าคอมมิสชั่นให้แก่บุคคลภายนอกตามจำนวนสั่งซื้อสินค้าที่เพิ่มขึ้น

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีค่าใช้จ่ายในการขาย เท่ากับ 50.9 ล้านบาท และ 48.7 ล้านบาท ตามลำดับ ลดลง 2.1 ล้านบาท หรือร้อยละ 4.2 ในงวดเก้าเดือนสิ้นสุดวันที่ 30 กันยายน 2559 ทั้งนี้ การเปลี่ยนแปลงของรายได้ดังกล่าวไม่มีนัยสำคัญ

###### **ค่าใช้จ่ายในการบริหาร**

ตารางต่อไปนี้แสดงรายละเอียดค่าใช้จ่ายในการบริหาร สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

| **ค่าใช้จ่ายในการบริหาร** | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ค่าใช้จ่ายพนักงาน | 42.6 |  62.7  | 33.6 |  54.6  | 34.3 |  41.6  | 29.8 | 47.2 | 41.9 | 62.9 |
| ค่ารับรอง | 6.7 | 9.9 | 7.3 | 11.8 | 8.7 | 10.5 | 1.4 | 2.3 | 0.9 | 1.3 |
| ค่าธรรมเนียมวิชาชีพ/ที่ปรึกษา | 2.5 | 3.7 | 2.3 | 3.7 | 10.9 | 13.2 | 2.2 | 3.4 | 4.0 | 6.0 |
| ค่าเช่าสำนักงาน | 2.3 |  3.4  | 4.2 |  6.9  | 4.2 |  5.1  | 3.2 | 5.1 | 3.2 | 4.8 |
| ค่าเผื่อหนี้สงสัยจะสูญ | - | - | - | - | 7.3 | 8.9 | 13.6 | 21.5 | 2.6 | 3.9 |
| อื่นๆ2 | 13.8 | 20.3  | 14.2 | 23.0 | 17.2 | 20.8 | 13.0 | 20.6 | 14.1 | 21.2 |
| **รวมค่าใช้จ่ายในการบริหาร** | **67.9** |  **100.0**  | **61.6** |  **100.0**  | **82.6** |  **100.0**  | **63.1** | **100.0** | **66.6** | **100.0** |
| ที่มา: บริษัทฯหมายเหตุ: 1 ร้อยละของรวมค่าใช้จ่ายในการบริหาร2 อื่นๆ สำหรับงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2556 ที่ตรวจสอบโดย บริษัท ธนาการบัญชี จำกัด และสำหรับงบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2557 (ปรับใหม่) โดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด สำหรับปีบัญชีสิ้นสุดวันที่ 31 ธันวาคม 2558 ที่ตรวจสอบโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด และงวดเก้าเดือนสิ้นสุดวันที่ 30 กันยายน 2559 ที่สอบทานโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด ที่สำคัญประกอบด้วย ค่าเสื่อมราคา ค่าใช้จ่ายในการเดินทาง เป็นต้น |

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีค่าใช้จ่ายในการบริหาร เท่ากับ 67.9 ล้านบาท 61.6 ล้านบาท และ 82.6 ล้านบาท ตามลำดับ เพิ่มขึ้น 15.7 ล้านบาท หรือร้อยละ 34.2 ในปี 2557 และเพิ่มขึ้น 21.0 ล้านบาท หรือร้อยละ 34.1 ในปี 2558 ตามลำดับ ทั้งนี้ การเปลี่ยนแปลงของค่าใช้จ่ายในการบริหารมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีค่าใช้จ่ายในการบริหาร ลดลง 6.3 ล้านบาท หรือร้อยละ 9.3 ซึ่งมีสาเหตุสำคัญมาจากค่าใช้จ่ายพนักงานที่ลดลง เนื่องจากในปี 2557 ค่าใช้จ่ายพนักงานบางส่วนซึ่งเดิมจัดเป็นค่าใช้จ่ายในการบริหารจำนวน 22.0 ล้านบาท ได้ถูกจัดให้เป็นค่าใช้จ่ายในการขายจากการจัดประเภทรายการบัญชีใหม่ แม้ว่าค่าใช้จ่ายพนักงานบางส่วนในปี 2557 จำนวน 13.0 ล้านบาท ซึ่งเดิมจัดเป็นต้นทุนขายสินค้าได้ถูกจัดให้เป็นค่าใช้จ่ายในการบริหารจากการจัดประเภทรายการบัญชีใหม่ก็ตาม
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีค่าใช้จ่ายในการบริหาร เพิ่มขึ้น 21.0 ล้านบาท หรือร้อยละ 34.1 ซึ่งมีสาเหตุสำคัญมาจาก (1) ค่าใช้จ่ายในการบริหารอื่นๆ ซึ่งส่วนใหญ่ประกอบด้วยค่าธรรมเนียมวิชาชีพ เพิ่มขึ้นเนื่องจากบริษัทฯ มีค่าใช้จ่ายที่ปรึกษาเพื่อเตรียมความพร้อมในการเข้าจดทะเบียนในตลาดหลักทรัพย์ฯ และ (2) ค่าเผื่อหนี้สงสัยจะสูญเพิ่มขึ้น

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีค่าใช้จ่ายในการบริหาร เท่ากับ 63.1 ล้านบาท และ 66.6 ล้านบาท ตามลำดับ เพิ่มขึ้น 3.4 ล้านบาท หรือร้อยละ 5.5 ในงวดเก้าเดือนสิ้นสุดวันที่ 30 กันยายน 2559 โดยมีสาเหตุหลักมาจากการตั้งค่าเผื่อหนี้สงสัยจะสูญที่น้อยลง แม้ว่าบริษัทฯ มีค่าใช้จ่ายพนักงานเพิ่มขึ้นจากการเพิ่มพนักงานเพื่อรองรับการเติบโตของบริษัทฯ ในอนาคตก็ตาม

###### **กำไร (ขาดทุน) อื่น**

ตารางต่อไปนี้แสดงรายละเอียดกำไร (ขาดทุน) อื่น สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2558 และ 2559

| **กำไร (ขาดทุน) อื่น** | **สำหรับปีบัญชีสิ้นสุดวันที่ 31 ธันวาคม** | **สำหรับงวด 9 เดือนสิ้นสุดวันที่ 30 กันยายน** |
| --- | --- | --- |
| **2556\*** | **2557** | **2558** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| กำไร (ขาดทุน) สุทธิจากอัตราแลกเปลี่ยน | 8.0 | 100.0 | (13.0) | 96.2 | 25.8 | 99.5 | 30.6 | 100.0 | 9.3 | 140.2 |
| กำไร (ขาดทุน) สุทธิจากการจำหน่ายอุปกรณ์ 2 | N/A | N/A | (0.5) | 3.8 | 0.1 | 0.5 | 0.0 | 0.0 | (2.7) | (40.2) |
| ขาดทุนจากการตัดจำหน่ายสินทรัพย์ไม่มีตัวตน | N/A | N/A | - | - | - | - | - | - | (0.0) | (0.1) |
| **รวมกำไร (ขาดทุน) อื่น** | **8.0** | **100.0** | **(13.6)** | **100.0** | **25.9** | **100.0** | **30.6** | **100.0** | **6.6** | **100.0** |
| หมายเหตุ: 1 ร้อยละของรวมกำไร (ขาดทุน) อื่น 2 ตารางข้างต้นแสดง N/A ในกรณีที่งบกำไรขาดทุนเบ็ดเสร็จของบริษัทฯ สำหรับปีบัญชีสิ้นสุดวันที่ 31 ธันวาคม 2556 ไม่เปิดเผยตัวเลข เมื่อเปรียบกับงบกระแสเงินสดของบริษัทฯ สำหรับปีบัญชีสิ้นสุดวันที่ 31 ธันวาคม 2557 (ปรับใหม่) โดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด สำหรับปีบัญชีสิ้นสุดวันที่ 31 ธันวาคม 2558 ที่ตรวจสอบโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด และงวดเก้าเดือนสิ้นสุดวันที่ 30 กันยายน 2559 ที่สอบทานโดย บริษัท ไพร้ซวอเตอร์เฮาส์คูเปอร์ส เอบีเอเอส จำกัด  |

กำไร (ขาดทุน) อื่นของบริษัทฯ ประกอบด้วย (1) กำไร (ขาดทุน) สุทธิจากอัตราแลกเปลี่ยนซึ่งเกิดจากผลต่างระหว่างอัตราแลกเปลี่ยน ณ วันบันทึกลูกหนี้การค้า/เจ้าหนี้การค้า และวันที่รับ/จ่ายชำระหนี้ หรือวันสิ้นรอบระยะเวลารายงานบัญชี ทั้งนี้ ลูกหนี้การค้าส่วนใหญ่ของบริษัทฯ จะอยู่ในรูปสกุลเงินดอลลาร์สหรัฐ และ (2) กำไร (ขาดทุน) สุทธิจากการจำหน่ายอุปกรณ์

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีกำไรอื่น เท่ากับ 11.1 ล้านบาท (13.6) ล้านบาท และ 25.9 ล้านบาท ตามลำดับ ลดลง 24.6 ล้านบาท หรือร้อยละ 222.5 ในปี 2557 และเพิ่มขึ้น 39.4 ล้านบาท หรือร้อยละ 290.9 ในปี 2558 โดยการเปลี่ยนแปลงดังกล่าวมีสาเหตุหลักจากกำไร (ขาดทุน) สุทธิจากอัตราแลกเปลี่ยน

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีกำไร (ขาดทุน) อื่น 30.6 ล้านบาท และ 6.6 ล้านบาท ตามลำดับ ลดลง 24.0 ล้านบาท หรือร้อยละ 78.4 ในงวดเก้าเดือนสิ้นสุดวันที่ 30 กันยายน 2559 โดยการเปลี่ยนแปลงดังกล่าวมีสาเหตุหลักมาจากการเปลี่ยนแปลงกำไร (ขาดทุน) สุทธิจากอัตราแลกเปลี่ยน

###### **ต้นทุนทางการเงิน**

ต้นทุนทางการเงินของบริษัทฯ ประกอบด้วย ดอกเบี้ยจ่าย และกำไร (ขาดทุน) สุทธิจากอัตราแลกเปลี่ยนเงินกู้ยืมจากสถาบันการเงินในสกุลเงินดอลลาร์สหรัฐซึ่งเกิดจากผลต่างระหว่างอัตราแลกเปลี่ยน ณ วันบันทึกเงินกู้ยืมจากสถาบันการเงินและวันจ่ายชำระหนี้ หรือวันสิ้นรอบระยะเวลารายงานบัญชี โดยสำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีต้นทุนทางการเงิน เท่ากับ 23.8 ล้านบาท 36.4 ล้านบาท และ 53.0 ล้านบาท ตามลำดับ เพิ่มขึ้น 12.6 ล้านบาท หรือร้อยละ 52.8 ในปี 2557 และเพิ่มขึ้น 16.6 ล้านบาท หรือร้อยละ 45.7 ในปี 2558 ตามลำดับ ทั้งนี้ การเพิ่มขึ้นของต้นทุนทางการเงินมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีต้นทุนทางการเงิน เพิ่มขึ้น 12.6 ล้านบาท หรือร้อยละ 52.8 โดยมีสาเหตุหลักมาจากขาดทุนสุทธิจากอัตราแลกเปลี่ยนเพิ่มขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีต้นทุนทางการเงิน เพิ่มขึ้น 16.6 ล้านบาท หรือร้อยละ 45.7 โดยมีสาเหตุหลักมาจาก (1) ขาดทุนสุทธิจากอัตราแลกเปลี่ยนที่เกิดขึ้นจริงเพิ่มขึ้น 26.4 ล้านบาท (2) ดอกเบี้ยจ่ายเงินกู้ยืมสถาบันการเงินลดลง 5.7 ล้านบาท และ (3) ขาดทุนสุทธิจากอัตราแลกเปลี่ยนที่ยังไม่เกิดขึ้นจริงลดลง 4.0 ล้านบาท

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีต้นทุนทางการเงินสุทธิเท่ากับ 50.3 ล้านบาท และ 7.5 ล้านบาท ตามลำดับ ลดลง 42.8 ล้านบาท หรือร้อยละ 85.0 ในงวดเก้าเดือนสิ้นสุดวันที่ 30 กันยายน 2559 สาเหตุหลักมาจาก กำไร (ขาดทุน) สุทธิจากอัตราแลกเปลี่ยนจากเงินกู้ยืมจากสถาบันการเงิน โดยงวดเก้าเดือนสิ้นสุดวันที่ 30 กันยายน 2558 บริษัทฯ ขาดทุนสุทธิจากอัตราแลกเปลี่ยนจากเงินกู้ยืมจากสถาบันการเงินทั้งที่เกิดขึ้นจริงและไม่เกิดขึ้นจริงรวมทั้งสิ้นจำนวน 39.4 ล้านบาท ในขณะที่งวดเก้าเดือนสิ้นสุดวันที่ 30 กันยายน 2559 บริษัทฯ มีกำไรสุทธิจากอัตราแลกเปลี่ยนจากเงินกู้ยืมจากสถาบันการเงินทั้งที่เกิดขึ้นจริงและไม่เกิดขึ้นจริงรวมทั้งสิ้นจำนวน 3.5 ล้านบาท แม้ว่าในงวดเก้าเดือนสิ้นสุดวันที่ 30 กันยายน 2559 บริษัทฯ มีค่าใช้จ่ายดอกเบี้ยจากเงินกู้ยืมและหนี้สินภายใต้สัญญาเช่าทางการเงินรวมทั้งสิ้น 11.0 ล้านบาท เพิ่มขึ้น 0.1 ล้านบาทจากงวดเดียวกันของปีก่อนหน้า

###### **ภาษีเงินได้**

บริษัทฯ ได้รับสิทธิประโยชน์ทางด้านภาษีที่รวมถึงการยกเว้นและลดหย่อนภาษีเงินได้นิติบุคคลจากคณะกรรมการส่งเสริมการลงทุน (บีโอไอ) ส่งผลให้สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีอัตราภาษีที่แท้จริง เท่ากับ ร้อยละ 0.0 ร้อยละ 0.8 และร้อยละ 1.8 ตามลำดับ *(โปรดพิจารณารายละเอียดเพิ่มเติมในส่วนที่ 2.2 การประกอบธุรกิจ หัวข้อ 2.3 สิทธิประโยชน์ทางภาษีอากร)*

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีอัตราภาษีที่แท้จริง เท่ากับ ร้อยละ 2.8 และร้อยละ 0.8 ตามลำดับ

###### **กำไรสุทธิและอัตรากำไรสุทธิ**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 บริษัทฯ มีกำไรสุทธิ เท่ากับ 96.5 ล้านบาท 108.6 ล้านบาท และ 234.0 ล้านบาท ตามลำดับ หรือคิดเป็นอัตรากำไรสุทธิที่ร้อยละ 9.2 ร้อยละ 9.2 และร้อยละ 18.0 ตามลำดับ ทั้งนี้ การเพิ่มขึ้นของอัตรากำไรสุทธิมีสาเหตุหลักดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีอัตรากำไรสุทธิ เพิ่มขึ้นเล็กน้อยจากร้อยละ 9.17 เป็นร้อยละ 9.18 มีสาเหตุสำคัญจาก (1) บริษัทฯ สามารถขายสินค้าได้เพิ่มขึ้น (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ ส่งผลให้บริษัทฯ ได้ประโยชน์จากการอ่อนค่าของเงินบาทเทียบกับเงินดอลลาร์สหรัฐ (3) ราคาน้ำยางธรรมชาติลดลง แม้ว่าบริษัทฯ มีค่าใช้จ่ายเพิ่มขึ้นจาก (1) ค่าใช้จ่ายในการขนส่งทางอากาศซึ่งเป็นค่าใช้จ่ายที่สูงให้แก่ลูกค้ารายหนึ่ง ซึ่งโดยปกติแล้วบริษัทฯ จะขนส่งผ่านทางเรือเป็นหลัก และ (2) ต้นทุนทางการเงินที่เพิ่มขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีอัตรากำไรสุทธิ เพิ่มขึ้นจากร้อยละ 9.2 เป็นร้อยละ 18.0 โดยมีสาเหตุหลักมาจาก (1) บริษัทฯ สามารถขายสินค้าได้เพิ่มขึ้น (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ ส่งผลให้บริษัทฯ ได้ประโยชน์จากการอ่อนค่าของเงินบาทเทียบกับเงินดอลลาร์สหรัฐ (3) ราคาน้ำยางธรรมชาติลดลง (4) ค่าใช้จ่ายในการขนส่งลดลง และ (5) บริษัทฯ มีกำไรสุทธิจากอัตราแลกเปลี่ยน แม้ว่าบริษัทฯ มีค่าใช้จ่ายเพิ่มขึ้นจาก (1) ค่าใช้จ่ายในการบริหารอื่นๆ ซึ่งส่วนใหญ่ประกอบด้วยค่าธรรมเนียมวิชาชีพเพิ่มขึ้นจากค่าใช้จ่ายที่ปรึกษาเพื่อเตรียมความพร้อมในการเข้าจดทะเบียนในตลาดหลักทรัพย์ฯ และ (2) ต้นทุนทางการเงินที่เพิ่มขึ้น

สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีกำไรสุทธิ เท่ากับ 156.9 ล้านบาท และ 158.1 ล้านบาท ตามลำดับ หรือคิดเป็นอัตรากำไรสุทธิที่ร้อยละ 16.9 และร้อยละ 16.9 ตามลำดับ ทั้งนี้ อัตรากำไรสุทธิในช่วงเวลาดังกล่าวไม่มีการปรับเปลี่ยนอย่างมีนัยสำคัญซึ่งมีสาเหตุหลักมาจากบริษัทฯ รับจ้างผลิตถุงยางอนามัยที่มีอัตรากำไรน้อยกว่าในงวดเก้าเดือนสิ้นสุดวันที่ 30 กันยายน 2559 ส่งผลให้อัตรากำไรขั้นต้นในช่วงเวลาดังกล่าวลดลงเล็กน้อย แต่ในขณะดียวกัน บริษัทฯ มีต้นทุนทางการเงินสุทธิที่ลดลง

* + - 1. **การวิเคราะห์ฐานะการเงิน ณ วันที่ 31 ธันวาคม 2556 2557 และ 2558 และ 30 กันยายน 2559**

###### **ภาพรวมของสินทรัพย์**

สินทรัพย์หลักของบริษัทฯ ประกอบด้วย ลูกหนี้การค้าและลูกหนี้อื่น สินค้าคงเหลือ และที่ดิน อาคาร และอุปกรณ์ โดย ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีสินทรัพย์รวมทั้งสิ้น 1,229.5 ล้านบาท 1,199.1 ล้านบาท 1,147.6 ล้านบาท และ 1,362.8 ล้านบาท ตามลำดับ

ตารางต่อไปนี้แสดงรายละเอียดของสินทรัพย์ของบริษัทฯ ณ วันที่ 31 ธันวาคม 2556 2557 และ 2558 และ 30 กันยายน 2559

| **สินทรัพย์** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556 (ปรับใหม่)** | **2557 (ปรับใหม่)** | **2558**  | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| **สินทรัพย์** |  |  |  |  |  |  |  |  |
| **สินทรัพย์หมุนเวียน** |  |  |  |  |  |  |  |  |
| เงินสดและรายการเทียบเท่าเงินสด | 10.7 |  0.9  | 9.1 |  0.8  | 9.0 |  0.8  | 202.8 | 14.9 |
| เงินให้กู้ยืมระยะสั้นและดอกเบี้ยค้างรับจากบริษัทที่เกี่ยวข้องกัน | 20.0 |  1.6  | 51.0 |  4.3  | - |  -  | - |  -  |
| ลูกหนี้การค้าและลูกหนี้อื่น (สุทธิ) | 315.2 |  25.6  | 265.0 |  22.1  | 377.8 |  32.9  | 384.3 | 28.2 |
| สินค้าคงเหลือ (สุทธิ) | 152.4 |  12.4  | 153.7 |  12.8  | 76.6 |  6.7  | 105.0 | 7.7 |
| ภาษีมูลค่าเพิ่ม | 8.0 |  0.6  | 34.9 |  2.9  | 59.8 |  5.2  | 81.9 | 6.0 |
| **รวมสินทรัพย์หมุนเวียน** | **506.2** |  **41.2**  | **513.7** | **42.8**  | **523.2** | **45.6**  | **774.1** | **56.8** |
| **สินทรัพย์ไม่หมุนเวียน** |  |  |  |  |  |  |  |  |
| ภาษีหัก ณ ที่จ่ายจ่ายล่วงหน้า | 0.5 |  0.0  | 0.5 |  0.0  | 0.5 |  0.0  | 0.5 | 0.0 |
| เงินให้กู้ยืมแก่พนักงาน | 0.4 |  0.0  | 2.5 |  0.2  | 0.8 |  0.1  | 0.6 | 0.0 |
| เงินลงทุนในบริษัทร่วม | 4.5 |  0.4  | 4.5 |  0.4  | - |  -  | - |  -  |
| ที่ดิน อาคาร และอุปกรณ์ (สุทธิ) | 703.4 |  57.2  | 665.6 |  55.5  | 607.7 |  53.0  | 564.8 | 41.4 |
| สินทรัพย์ไม่มีตัวตน (สุทธิ) | 2.9 |  0.2  | 2.7 |  0.2  | 8.3 |  0.7  | 15.3 | 1.1 |
| สินทรัพย์ภาษีเงินได้รอการตัดบัญชี | 6.3 |  0.5  | 5.5 |  0.5  | 3.5 |  0.3  | 4.1 | 0.3 |
| สินทรัพย์ไม่หมุนเวียนอื่น | 5.3 |  0.4  | 4.1 |  0.3  | 3.6 |  0.3  | 3.5 | 0.3 |
| **รวมสินทรัพย์ไม่หมุนเวียน** | **723.3** |  **58.8**  | **685.4** |  **57.2**  | **624.4** |  **54.4**  | **588.7** | **43.2** |
| **รวมสินทรัพย์** | **1,229.5** |  **100.0**  | **1,199.1** |  **100.0**  | **1,147.6** |  **100.0**  | **1,362.8** | **100.0** |
| หมายเหตุ: 1 ร้อยละของรวมสินทรัพย์ |

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 สินทรัพย์รวมลดลง 30.4 ล้านบาท หรือร้อยละ 2.5 โดยมีสาเหตุหลักมาจากการลดลงของลูกหนี้การค้าและลูกหนี้อื่น (สุทธิ) และการลดลงของที่ดิน อาคาร และอุปกรณ์ (สุทธิ) ในขณะที่บริษัทฯ มีภาษีมูลค่าเพิ่ม และเงินให้กู้ยืมระยะสั้นและดอกเบี้ยค้างรับจากบริษัทที่เกี่ยวข้องกันเพิ่มขึ้น

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 สินทรัพย์รวมลดลง 51.5 ล้านบาท หรือร้อยละ 4.3 โดยมีสาเหตุหลักมาจากการลดลงของสินค้าคงเหลือ (สุทธิ) การลดลงของที่ดิน อาคาร และอุปกรณ์ (สุทธิ) และการลดลงของเงินให้กู้ยืมระยะสั้นและดอกเบี้ยค้างรับจากบริษัทฯ ที่เกี่ยวข้องกัน ในขณะที่บริษัทฯ มีลูกหนี้การค้าและลูกหนี้อื่น (สุทธิ) และภาษีมูลค่าเพิ่มเพิ่มขึ้น

ณ วันที่ 30 กันยายน 2559 เทียบกับ ณ วันที่ 31 ธันวาคม 2558 สินทรัพย์รวม เพิ่มขึ้น 215.2 ล้านบาท หรือร้อยละ 18.8 โดยมีสาเหตุหลักมาจากการเพิ่มขึ้นของเงินสดและรายการเทียบเท่าเงินสด และสินค้าคงเหลือ (สุทธิ) ในขณะที่บริษัทฯ มีที่ดิน อาคาร และอุปกรณ์ (สุทธิ) ลดลง

###### **เงินให้กู้ยืมระยะสั้นและดอกเบี้ยค้างรับจากบริษัทที่เกี่ยวข้องกัน**

ณ วันที่ 31 ธันวาคม 2556 และ 2557 บริษัทฯ มีเงินให้กู้ยืมระยะสั้นและดอกเบี้ยค้างรับจากบริษัทที่เกี่ยวข้องกัน 20.0 ล้านบาท และ 51.0 ล้านบาท ทั้งนี้ บริษัทฯ ได้เรียกชำระเงินกู้ยืมระยะสั้นครบแล้ว ส่งผลให้ ณ วันที่ 31 ธันวาคม 2558 บริษัทฯ ไม่มีรายการดังกล่าว นอกจากนี้ บริษัทฯ ไม่มีนโยบายที่จะให้กู้ยืมกับบริษัทที่เกี่ยวข้องกันภายหลังจากการเข้าจดทะเบียนในตลาดหลักทรัพย์ฯ ส่งผลให้บริษัทฯ จะไม่มีเงินกู้ยืมระยะสั้นและดอกเบี้ยค้างรับจากบริษัทที่เกี่ยวข้องกันอีกในอนาคต

###### **ลูกหนี้การค้าและลูกหนี้อื่น**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีลูกหนี้การค้าและลูกหนี้อื่น (สุทธิ) 315.2 ล้านบาท 265.0 ล้านบาท 377.8 ล้านบาท และ 384.3 ล้านบาท ตามลำดับ โดยลูกหนี้การค้าและลูกหนี้อื่นส่วนใหญ่มาจากลูกหนี้การค้า (สุทธิ) คิดเป็นประมาณร้อยละ 93.2 – 98.9 ของรวมลูกหนี้การค้าและลูกหนี้อื่น (สุทธิ) โดยลูกหนี้การค้าและลูกหนี้อื่นของบริษัทฯ ส่วนใหญ่เป็นลูกหนี้การค้าจากการจำหน่ายถุงยางอนามัยและเจลหล่อลื่น ในขณะที่ลูกหนี้อื่นที่สำคัญประกอบด้วย (1) เช็คสั่งจ่ายลงวันที่ล่วงหน้า (2) ค่าใช้จ่ายจ่ายล่วงหน้า (3) เงินทดรองจ่ายล่วงหน้า (4) ดอกเบี้ยค้างรับ และ (5) รายได้ค้างรับ

ตารางต่อไปนี้แสดงรายละเอียดลูกหนี้การค้าของบริษัทฯ ณ วันที่ 31 ธันวาคม 2556 2557 และ 2558 และ 30 กันยายน 2559

| **ลูกหนี้การค้าและลูกหนี้อื่น** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ลูกหนี้การค้า | 298.1 | 94.6 | 264.8 | 99.9 | 385.1 | 101.9 | 393.5 | 102.4 |
| หัก ค่าเผื่อหนี้สงสัยจะสูญ | (4.3) | (1.4) | (4.3) | (1.6) | (11.6) | (3.1) | (15.2) | (4.0) |
| ลูกหนี้การค้า (สุทธิ) | 293.8 | 93.2 | 260.5 | 98.3 | 373.5 | 98.9 | 378.3 | 98.4 |
| ลูกหนี้อื่น | 21.4 | 6.8 | 4.4 | 1.7 | 4.3 | 1.1 | 6.0 | 1.6 |
| **รวมลูกหนี้การค้าและลูกหนี้อื่น (สุทธิ)** | **315.2** | **100.0** | **265.0** | **100.0** | **377.8** | **100.0** | **384.3** | **100.0** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของรวมลูกหนี้การค้าและลูกหนี้อื่น (สุทธิ) |

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 ลูกหนี้การค้าและลูกหนี้อื่น (สุทธิ) ลดลง 50.2 ล้านบาท หรือร้อยละ 15.9 โดยมีสาเหตุหลักมาจากในปี 2557 บริษัทฯ มีสัดส่วนรายได้จากธุรกิจงานประมูลมากขึ้น ซึ่งระยะเวลาการให้สินเชื่อทางการค้า (Credit Term) ของลูกค้าธุรกิจงานประมูลจะสั้นกว่าลูกค้าจากธุรกิจอื่น

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 ลูกหนี้การค้าและลูกหนี้อื่น (สุทธิ) เพิ่มขึ้น 112.8 ล้านบาท หรือร้อยละ 42.6 ซึ่งสอดคล้องกับการเพิ่มขึ้นของรายได้จากธุรกิจรับจ้างผลิตถุงยางอนามัยและเจลหล่อลื่น (OEM) ซึ่งมีระยะเวลาการให้สินเชื่อทางการค้า (Credit Term) โดยเฉลี่ยสูงกว่าธุรกิจอื่น และการลดลงของรายได้จากการธุรกิจงานประมูลซึ่งมีระยะเวลาการให้สินเชื่อทางการค้า (Credit Term) โดยเฉลี่ยสั้นกว่าธุรกิจอื่น

ณ วันที่ 30 กันยายน 2559 เทียบกับ ณ วันที่ 31 ธันวาคม 2558 ลูกหนี้การค้าและลูกหนี้อื่น (สุทธิ) เพิ่มขึ้น 6.5 ล้านบาท หรือร้อยละ 1.7 ซึ่งสอดคล้องกับการเพิ่มขึ้นของรายได้จากการขายสินค้า

ทั้งนี้ ณ วันที่ 31 ธันวาคม 2556 2557 และ 2558 และ ณ วันที่ 30 กันยายน 2559 ระยะเวลาเก็บหนี้เฉลี่ยของบริษัทฯ เท่ากับ 101.9 วัน 85.0 วัน 87.6 วัน และ 108.6 วัน ซึ่งสอดคล้องกับระยะเวลาให้สินเชื่อของบริษัทฯ ที่อยู่ระหว่าง 30 – 150 วัน

ตารางต่อไปนี้แสดงรายละเอียดลูกหนี้การค้าของบริษัทฯ โดยจำแนกตามระยะเวลาที่ค้างชำระ ณ วันที่ 31 ธันวาคม 2556 2557 และ 2558 และ 30 กันยายน 2559

| **ลูกหนี้การค้า** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ยังไม่ถึงกำหนดชำระ | 163.5 | 54.8 | 93.9 | 36.0 | 251.0 | 67.2 | 267.4 | 70.7 |
| เกินกำหนดชำระ |  |  |  |  |  |  |  |  |
| ไม่เกิน 3 เดือน | 98.3 | 33.0 | 119.6 | 45.9 | 54.8 | 14.7 | 68.7 | 18.2 |
| 3 - 6 เดือน | 7.9 | 2.6 | 11.2 | 4.3 | 28.9 | 7.7 | 0.7 | 0.2 |
| 6 - 12 เดือน | 13.9 | 4.7 | 16.8 | 6.5 | 26.5 | 7.1 | 27.1 | 7.2 |
| 12 เดือน – 24 เดือน | 0.2 | 0.1 | 10.5 | 4.0 | 17.7 | 4.7 | 28.5 | 7.5 |
| เกินกว่า 24 เดือน | 18.6 | 6.3 | 12.8 | 4.9 | 6.3 | 1.7 | 1.0 | 0.3 |
| หัก ค่าเผื่อหนี้สงสัยจะสูญ | (4.3) | (1.4) | (4.3) | (1.6) | (11.6) | (3.1) | (15.2) | (4.0) |
| **รวมลูกหนี้การค้า** | **298.1** | **100.0** | **260.5** | **100.0** | **373.5** | **100.0** | **378.3** | **100.0** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของรวมลูกหนี้การค้า |

ณ วันที่ 31 ธันวาคม 2556 2557 และ 2558 และ 30 กันยายน 2559 ลูกหนี้การค้าของบริษัทฯ ส่วนใหญ่ยังไม่ถึงกำหนดชำระหรือมีระยะเวลาค้างชำระหนี้น้อยกว่า 3 เดือน หรือรวมแล้วคิดเป็นร้อยละ 87.8 ร้อยละ 82.0 ร้อยละ 81.9 และร้อยละ 88.9 ของรวมลูกหนี้การค้าในช่วงเวลาดังกล่าว ตามลำดับ สำหรับลูกหนี้การค้าที่เกินกำหนดชำระมากกว่า 12 เดือน ส่วนใหญ่เกิดจากลูกหนี้รายใหญ่รายหนึ่ง ซึ่ง ณ วันที่ 30 กันยายน 2559 บริษัทฯ มีลูกหนี้ค้างชำระจากลูกหนี้การค้ารายดังกล่าว (ภายหลังหักค่าเผื่อหนี้สงสัยจะสูญ) เท่ากับ 74.3 ล้านบาท หรือคิดเป็นร้อยละ 19.6 ของลูกหนี้การค้าทั้งหมด (ภายหลังหักค่าเผื่อหนี้สงสัยจะสูญ) ซึ่งมีส่วนที่ค้างชำระระหว่าง 12 เดือน – 24 เดือน จำนวน 24.9 ล้านบาท และไม่มีส่วนที่ค้างชำระเกินกว่า 24 เดือน โดยปัจจุบันลูกหนี้รายดังกล่าวได้ทยอยชำระหนี้ตามที่ตกลงกับบริษัทฯ แล้ว

ทั้งนี้ บริษัทฯ มีนโยบายในการตั้งค่าเผื่อหนี้สงสัยจะสูญ และได้ตั้งค่าเผื่อหนี้สงสัยจะสูญตามนโยบายเรียบร้อยแล้ว โดยมีรายละเอียดดังนี้

* ในกรณีที่เกินกำหนดชำระมากกว่า 180 วัน และไม่มีการทำธุรกิจร่วมกับบริษัทฯ บริษัทฯ จะตั้งค่าเผื่อหนี้สงสัยจะสูญ เท่ากับร้อยละ 100 ของมูลหนี้ที่คงค้างเกินกำหนดชำระ
* ในกรณีที่เกินกำหนดชำระมากกว่า 12 เดือน แต่ยังมีการผ่อนชำระไม่ขาด บริษัทฯ จะตั้งค่าเผื่อหนี้สงสัยจะสูญ เท่ากับร้อยละ 50 ของมูลหนี้ที่คงค้างเกินกำหนดชำระมากกว่า 12 เดือน
* ในกรณีที่เกินกำหนดชำระมากกว่า 24 เดือน บริษัทฯ จะตั้งค่าเผื่อหนี้สงสัยจะสูญ เท่ากับ ร้อยละ 100 ของมูลหนี้ที่คงค้างเกินกำหนดชำระมากกว่า 24 เดือน

###### **สินค้าคงเหลือ**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีสินค้าคงเหลือ (สุทธิ) 152.4 ล้านบาท 153.7 ล้านบาท 76.6 ล้านบาท และ 105.0 ล้านบาท ตามลำดับ เพิ่มขึ้น 1.3 ล้านบาท หรือร้อยละ 0.9 ในปี 2557 ลดลง 77.1 ล้านบาท หรือร้อยละ 50.2 ในปี 2558 และลดลง 28.4 ล้านบาท หรือร้อยละ 37.1 ณ วันที่ 30 กันยายน 2559

ตารางต่อไปนี้แสดงรายละเอียดสินค้าคงเหลือของบริษัทฯ โดยจำแนกตามประเภทของสินค้าคงเหลือ

| **สินค้าคงเหลือ** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| วัตถุดิบ | 25.8 | 16.9 | 15.8 | 10.3 | 16.7 | 21.9 | 17.3 | 16.5 |
| วัสดุหีบห่อ | 30.8 | 20.2 | 19.9 | 13.0 | 23.0 | 30.0 | 33.9 | 32.2 |
| งานระหว่างทำ | 58.4 | 38.3 | 37.1 | 24.2 | 26.8 | 35.0 | 41.5 | 39.5 |
| สินค้าสำเร็จรูป | 37.4 | 24.6 | 80.8 | 52.6 | 13.5 | 17.7 | 9.6 | 9.2 |
| อะไหล่และวัสดุสิ้นเปลือง | - | - | - | - | - | - | 4.0 | 3.8 |
| หัก ค่าเผื่อสินค้าเคลื่อนไหวช้าและล้าสมัย |  |  |  |  |  |  |  |  |
| วัตถุดิบ | - | - | - | - | (0.4) | (0.5) | (0.2) | (0.2) |
| วัสดุหีบห่อ | - | - | - | - | (2.4) | (3.2) | (2.5) | (2.4) |
| สินค้าสำเร็จรูป | - | - | - | - | (0.6) | (0.8) | (1.0) | (0.9) |
| ค่าเผื่อสินค้าราคาทุนสูงกว่ามูลค่าสุทธิที่จะได้รับ - สินค้าสำเร็จรูป | - | - | - | - | (0.1) | (0.1) | (0.2) | (0.2) |
| สินค้าระหว่างทาง | - | - | - | - | - | - | 1.7 | 1.7 |
| เงินจ่ายล่วงหน้าค่าซื้อสินค้า | - | - | - | - | - | - | 0.9 | 0.9 |
| **รวมสินค้าคงเหลือ (สุทธิ)** | **152.4** | **100.0** | **153.7** | **100.0** | **76.6** | **100.0** | **105.0** | **100.0** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของรวมสินค้าคงเหลือ (สุทธิ) |

การเปลี่ยนแปลงของสินค้าคงเหลือในแต่ละช่วงเวลามีสาเหตุสำคัญมาจากรอบคำสั่งซื้อของลูกค้า โดยบริษัทฯ มีนโยบายที่จะผลิตสินค้าเมื่อได้รับคำสั่งซื้อจากลูกค้าแล้วเท่านั้น ดังนั้น การเปลี่ยนแปลงของสินค้าคงเหลือในแต่ละช่วงเวลาจึงมีสาเหตุสำคัญมาจากช่วงเวลาที่บริษัทฯ ส่งมอบสินค้าให้แก่ลูกค้าในช่วงปิดบัญชี

ทั้งนี้ บริษัทฯ มีนโยบายในการตั้งค่าเผื่อสินค้าเคลื่อนไหวช้าและล้าสมัย โดยมอบหมายให้หน่วยงานที่เกี่ยวข้องตรวจสอบสินค้าคงคลังที่หมุนเวียนช้าทุก 180 วัน และจะพิจารณาตั้งค่าเผื่อสินค้าเคลื่อนไหวช้าและล้าสมัย ในกรณีดังต่อไปนี้

* ในกรณีที่สินค้าไม่เคลื่อนไหวเกิน 180 วัน และไม่อยู่ในแผนการใช้ประโยชน์ทางธุรกิจแล้วหรือสินค้าเสื่อมสภาพ บริษัทฯ จะพิจารณาตั้งค่าเผื่อสินค้าเคลื่อนไหวช้าและล้าสมัยเต็มจำนวนทันที
* ในกรณีที่สินค้าไม่เคลื่อนไหวเกิน 180 วัน แต่ยังอยู่ในแผนการใช้ประโยชน์ทางธุรกิจและยังไม่เสื่อมคุณภาพ บริษัทฯ จะยังไม่ตั้งค่าเผื่อสินค้าเคลื่อนไหวช้าและล้าสมัย แต่จะตรวจสอบคุณภาพของสินค้าทุกๆ 180 วัน

นอกจากนี้ บริษัทฯ จะดำเนินการตั้งค่าเผื่อสินค้าเคลื่อนไหวช้าและล้าสมัยสำหรับสินค้าคงเหลือประเภทวัตถุดิบ เต็มจำนวน ในกรณีที่วัตถุดิบไม่มีการเคลื่อนไหวนับแต่วันที่ผลิต/ได้มา ซึ่งมาสามารถสรุปได้ดังนี้

* น้ำยางธรรมชาติ ที่ไม่มีการเคลื่อนไหวเกิน 4 เดือนนับแต่วันที่ได้มา
* น้ำยางผสมสารเคมี สารเคมีและวัตถุดิบอื่นๆ และภาชนะบรรจุภัณฑ์ ไม่มีการเคลื่อนไหวเกิน 1 ปีนับแต่วันที่ผลิต/ได้มา
* ผลิตภัณฑ์สำเร็จรูป ไม่มีการเคลื่อนไหวเกิน 2 ปีนับแต่วันที่ผลิต

ณ วันที่ 31 ธันวาคม 2556 2557 และ 2558 และ ณ วันที่ 30 กันยายน 2559 ระยะเวลาขายสินค้าเฉลี่ยของบริษัทฯ เท่ากับ 16.1 วัน 24.1 วัน 18.9 วัน และ 4.7 วัน

###### **ภาษีมูลค่าเพิ่ม**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีภาษีมูลค่าเพิ่ม เท่ากับ 8.0 ล้านบาท 34.9 ล้านบาท 59.8 ล้านบาท และ 81.9 ล้านบาท ตามลำดับ เพิ่มขึ้น 26.9 ล้านบาท หรือร้อยละ 338.4 ในปี 2557 เพิ่มขึ้น 24.9 ล้านบาท หรือร้อยละ 71.4 ในปี 2558 และเพิ่มขึ้น 22.1 ล้านบาท หรือร้อยละ 37.0 ณ วันที่ 30 กันยายน 2559 ทั้งนี้ ภาษีมูลค่าเพิ่มเกิดจากบริษัทฯ มีภาษีซื้อที่อยู่ระหว่างการขอเรียกคืนจากหน่วยงานที่เกี่ยวข้องมากกว่าภาษีขายที่ต้องขอเรียกคืน

###### **เงินลงทุนในบริษัทร่วม**

ณ วันที่ 31 ธันวาคม 2556 และ 2557 บริษัทฯ มีเงินลงทุนในบริษัทร่วม เท่ากับ 4.5 ล้านบาท ทั้งนี้ ในช่วงปลายปี 2558 บริษัทฯ ได้จำหน่ายเงินลงทุนในบริษัท โกลเบิล พริ้นติ้ง แอนด์ แพคเกจจิ้ง (2013) จำกัด ทั้งจำนวนให้แก่บุคคลที่เกี่ยวข้องกัน *(โปรดพิจารณารายละเอียดเพิ่มเติมในส่วนที่ 2.3 การจัดการและการกำกับดูแลกิจการ หัวข้อ 14.2 รายการระหว่างกัน)* ส่งผลให้ บริษัทฯ ไม่มีเงินลงทุนในบริษัทร่วม ณ 31 ธันวาคม 2558 และ 30 กันยายน 2559

###### **ที่ดิน อาคาร และอุปกรณ์ (สุทธิ)**

ตารางต่อไปนี้แสดงรายละเอียดที่ดิน อาคาร และอุปกรณ์ (สุทธิ) ณ วันที่ 31 ธันวาคม 2556 2557 และ 2558 และ 30 กันยายน 2559

| **ที่ดิน อาคาร และอุปกรณ์****(สุทธิ)** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556 (ปรับใหม่)** | **2557 (ปรับใหม่)** | **2558** | **2559\*** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ที่ดิน | 37.6 | 5.3 | 37.6 | 5.6 | 37.6 | 6.2 | 37.6 | 6.7 |
| อาคารและส่วนปรับปรุงอาคาร | 237.9 | 33.8 | 253.1 | 38.0 | 237.1 | 39.0 | 225.5 | 39.9 |
| ระบบไฟฟ้า | 8.4 | 1.2 | 12.4 | 1.9 | 7.9 | 1.3 | 8.6 | 1.5 |
| เครื่องจักรและอุปกรณ์โรงงาน | 299.2 | 42.5 | 327.9 | 49.3 | 288.7 | 47.5 | 262.4 | 46.5 |
| เครื่องตกแต่ง ติดตั้ง และอุปกรณ์สำนักงาน | 14.1 | 2.0 | 17.2 | 2.6 | 11.7 | 1.9 | 12.0 | 2.1 |
| ยานพาหนะ | 7.3 | 1.0 | 5.9 | 0.9 | 11.3 | 1.9 | 12.7 | 2.2 |
| งานระหว่างก่อสร้าง/เงินจ่ายล่วงหน้า | 98.8 | 14.1 | 11.4 | 1.7 | 13.3 | 2.2 | 6.2 | 1.1 |
| **รวมที่ดิน อาคาร และอุปกรณ์ (สุทธิ)** | **703.4** | **100.0** | **665.6** | **100.0** | **607.7** | **100.0** | **564.8** | **100.0** |
| \* ที่มา: บริษัทฯหมายเหตุ: 1 ร้อยละของรวมที่ดิน อาคาร และอุปกรณ์ (สุทธิ) |

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีที่ดิน อาคาร และอุปกรณ์ (สุทธิ) เท่ากับ 703.4 ล้านบาท 665.6 ล้านบาท 607.7 ล้านบาท และ 564.8 ล้านบาท ตามลำดับ ลดลง 37.8 ล้านบาท หรือร้อยละ 5.4 ในปี 2557 ลดลง 57.9 ล้านบาท หรือร้อยละ 8.7 ในปี 2558 และลดลง 20.9 ล้านบาท หรือร้อยละ 3.5 ณ วันที่ 30 กันยายน 2559 ซึ่งการเปลี่ยนแปลงดังกล่าวเป็นเพราะการตัดค่าเสื่อมราคาตามนโยบายการตัดค่าเสื่อมราคาของบริษัทฯ อย่างไรก็ดี ในช่วงเวลาดังกล่าว บริษัทฯ มีการโอนสินทรัพย์ถาวรที่สำคัญ ดังนี้

* ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 บริษัทฯ โอนงานระหว่างก่อสร้างในส่วนของอาคาร เครื่องจักรและอุปกรณ์โรงงานของโรงงานที่แหลมฉบังที่พร้อมใช้งานเข้าในที่ดิน อาคาร และอุปกรณ์
* ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 บริษัทฯ โอนงานระหว่างก่อสร้างในส่วนของเครื่องจักรและอุปกรณ์โรงงานของโรงงานที่แหลมฉบังที่พร้อมใช้งานเข้าในที่ดิน อาคาร และอุปกรณ์

###### **สินทรัพย์ไม่มีตัวตน (สุทธิ)**

สินทรัพย์ไม่มีตัวตน ประกอบด้วย โปรแกรมคอมพิวเตอร์ และโปรแกรมคอมพิวเตอร์ระหว่างติดตั้ง โดย ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีสินทรัพย์ไม่มีตัวตน (สุทธิ) เท่ากับ 2.9 ล้านบาท 2.7 ล้านบาท 8.3 ล้านบาท และ 15.3 ล้านบาท ตามลำดับ ลดลง 0.2 ล้านบาท หรือร้อยละ 6.8 ในปี 2557 เพิ่มขึ้น 5.6 ล้านบาท หรือร้อยละ 206.2 ในปี 2558 และเพิ่มขึ้น 7.0 ล้านบาท หรือร้อยละ 83.9 ณ วันที่ 30 กันยายน 2559

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 สินทรัพย์ไม่มีตัวตน (สุทธิ) ลดลง 0.2 ล้านบาท หรือร้อยละ 6.8 ซึ่งเป็นไปตามนโยบายการตัดจำหน่ายของบริษัทฯ แม้ว่าบริษัทฯ จะมีการซื้อโปรแกรมคอมพิวเตอร์ในปี 2557 ก็ตาม

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 สินทรัพย์ไม่มีตัวตน (สุทธิ) เพิ่มขึ้น 5.6 ล้านบาท หรือร้อยละ 206.2 โดยมีสาเหตุหลักมาจากในปี 2558 บริษัทฯ พัฒนาโปรแกรมคอมพิวเตอร์เพื่อเพิ่มประสิทธิภาพในการดำเนินงานของบริษัทฯ

ณ วันที่ 30 กันยายน 2559 เทียบกับ ณ วันที่ 31 ธันวาคม 2558 สินทรัพย์ไม่มีตัวตน (สุทธิ) เพิ่มขึ้น 7.0 ล้านบาท หรือร้อยละ 83.9 โดยมีสาเหตุหลักมาจากบริษัทฯ พัฒนาโปรแกรมคอมพิวเตอร์เพื่อเพิ่มประสิทธิภาพในการดำเนินงานของบริษัทฯ อย่างต่อเนื่อง

###### **สินทรัพย์ภาษีเงินได้รอการตัดบัญชี**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีสินทรัพย์ภาษีเงินได้รอการตัดบัญชีสินทรัพย์ เท่ากับ 6.3 ล้านบาท 5.5 ล้านบาท 3.5 ล้านบาท และ 4.1 ล้านบาท ตามลำดับ ลดลง 0.9 ล้านบาท หรือร้อยละ 13.5 ในปี 2557 ลดลง 2.0 ล้านบาท หรือร้อยละ 35.7 ในปี 2558 และเพิ่มขึ้น 0.6 ล้านบาท หรือร้อยละ 16.7 ณ วันที่ 30 กันยายน 2559

###### **หนี้สิน**

หนี้สินหลักของบริษัทฯ ประกอบด้วย เจ้าหนี้การค้าและเจ้าหนี้อื่น และเงินกู้ยืมจากสถาบันการเงิน โดย ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีหนี้สินรวมทั้งสิ้น 803.8 ล้านบาท 683.1 ล้านบาท 528.2 ล้านบาท และ 966.1 ล้านบาท ตามลำดับ

ตารางต่อไปนี้แสดงรายละเอียดของหนี้สินของบริษัทฯ ณ วันที่ 31 ธันวาคม 2556 2557 และ 2558 และ 30 กันยายน 2559

| **หนี้สิน** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556 (ปรับใหม่)** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| **หนี้สิน** |  |  |  |  |  |  |  |  |
| **หนี้สินหมุนเวียน** |  |  |  |  |  |  |  |  |
| เงินกู้ยืมระยะสั้นจากสถาบันการเงิน | 292.3 |  23.8  | 305.2 |  25.5  | 270.2 |  23.5  | 688.7 | 50.5 |
| เงินกู้ยืมระยะสั้นจากบริษัทที่เกี่ยวข้องกัน | 7.0 |  0.6  |  -  |  -  |  -  |  -  | -  | -  |
| เงินให้กู้ยืมระยะสั้นจากกรรมการ |  -  |  -  |  -  |  -  |  -  |  -  | -  | -  |
| เจ้าหนี้การค้าและเจ้าหนี้อื่น | 146.5 |  11.9  | 128.3 |  10.7  | 122.2 |  10.6  | 184.6 | 13.5 |
| ส่วนที่ถึงกำหนดชำระภายในหนึ่งปีของหนี้สินภายใต้สัญญาเช่าการเงิน (สุทธิ) | 0.7 |  0.1  | 0.8 |  0.1  | 2.1 |  0.2  | 0.1 | 0.0 |
| ส่วนที่ถึงกำหนดชำระภายในหนึ่งปีของเงินกู้ยืมระยะยาวจากสถาบันการเงิน | 115.0 |  9.4  | 125.0 |  10.4  | 47.1 |  4.1  | 30.8 | 2.3 |
| ภาษีเงินได้ค้างจ่าย |  -  |  -  |  -  |  -  | 1.9 |  0.2  | 0.5 | 0.0 |
| หนี้สินหมุนเวียนอื่น | 2.0 |  0.2  | 2.8 |  0.2  | 5.6 |  0.5  | 1.9 | 0.1 |
| **รวมหนี้สินหมุนเวียน** | **563.5** |  **45.8**  | **562.1** |  **46.9**  | **449.1** |  **39.1**  | **906.5** | **66.5** |
| **หนี้สินไม่หมุนเวียน** |  |  |  |  |  |  |  |  |
| หนี้สินภายใต้สัญญาเช่าการเงิน (สุทธิ) | 2.8 |  0.2  | 2.1 |  0.2  |  -  |  -  | 0.2 | 0.0 |
| เงินกู้ยืมระยะยาวจากสถาบันการเงิน | 214.7 |  17.5  | 94.9 |  7.9  | 51.6 |  4.5  | 29.7 | 2.2 |
| ภาระผูกพันผลประโยชน์พนักงาน | 22.7 |  1.8  | 24.0 |  2.0  | 27.6 |  2.4  | 29.7 | 2.2 |
| **รวมหนี้ไม่สินหมุนเวียน** | **240.3** | **19.5** | **120.9** | **10.1** | **79.1** | **6.9** | **59.6** | **4.4** |
| **รวมหนี้สิน** | **803.8** | **65.4** | **683.1** | **57.0** | **528.2** | **46.0** | **966.1** | **70.9** |
| หมายเหตุ: 1 ร้อยละของรวมสินทรัพย์ |

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 หนี้สินรวมลดลง 120.7 ล้านบาท หรือร้อยละ 15.0 โดยมีสาเหตุหลักมาจากในปี 2557 เจ้าหนี้การค้าและเจ้าหนี้อื่นลดลง เนื่องจากบริษัทฯ ชำระเงินให้แก่เจ้าหนี้การค้าที่เป็นผู้ขายวัตถุดิบ และบริษัทฯ มีการจ่ายชำระคืนเงินกู้ยืม

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 หนี้สินรวมลดลง 154.8 ล้านบาท หรือร้อยละ 22.7 โดยมีสาเหตุหลักมาจากบริษัทฯ ได้ชำระเงินกู้ยืมจากสถาบันการเงินที่ครบกำหนดชำระ

ณ วันที่ 30 กันยายน 2559 เทียบกับ ณ วันที่ 31 ธันวาคม 2558 หนี้สินรวมเพิ่มขึ้น 437.8 ล้านบาท หรือร้อยละ 82.9 โดยมีสาเหตุหลักมาจากเงินกู้ยืมระยะสั้นจากสถาบันการเงินเพิ่มขึ้น

###### **เงินกู้ยืมระยะสั้นจากสถาบันการเงิน**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีเงินกู้ยืมระยะสั้นจากสถาบันการเงิน เท่ากับ 292.3 ล้านบาท 305.2 ล้านบาท 270.2 ล้านบาท และ 688.7 ล้านบาท ตามลำดับ ทั้งนี้ เงินกู้ยืมระยะสั้นจากสถาบันการเงินถูกนำไปใช้เป็นเงินทุนหมุนเวียนเพื่อรองรับการดำเนินธุรกิจของบริษัทฯ อย่างไรก็ดี ณ 30 กันยายน 2559 เงินกู้ยืมระยะสั้นจากสถาบันการเงินเพิ่มขึ้นจาก ณ 31 ธันวาคม 2558 อย่างมีนัยสำคัญ เพื่อนำไปใช้เป็นเงินทุนหมุนเวียนและเสริมสภาพคล่องในการดำเนินงานของบริษัทฯ รวมถึงการจ่ายเงินปันผลบางส่วน

ตารางต่อไปนี้แสดงรายละเอียดเงินกู้ยืมระยะสั้นจากสถาบันการเงิน ณ วันที่ 31 ธันวาคม 2556 2557 และ 2558 และ 30 กันยายน 2559

| **เงินกู้ยืมระยะสั้นจากสถาบันการเงิน** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558**  | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| เงินเบิกเกินบัญชีธนาคาร | 29.1 |  9.9  | 6.0 |  2.0  | 10.2 |  3.8  | 4.3 | 0.6 |
| ตั๋วสัญญาใช้เงิน | 135.1 |  46.2  | 156.2 |  51.2  | 160.6 |  59.4  | 512.0 | 74.3 |
| สินเชื่อเพื่อการส่งออก | 128.1 |  43.8  | 143.0 |  46.8  | 99.4 |  36.8  | 172.4 | 25.0 |
| **รวมเงินกู้ยืมระยะสั้นจากสถาบันการเงิน** | **292.3** |  **100.0**  | **305.2** |  **100.0**  | **270.2** |  **100.0**  | **688.7** | **100.0** |
| \* ที่มา: ปรับปรุงตามข้อมูลภายในของบริษัทฯ หมายเหตุ: 1 ร้อยละของรวมเงินกู้ยืมระยะสั้นจากสถาบันการเงิน |

###### **เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่นของบริษัทฯ ส่วนใหญ่ประกอบด้วย เจ้าหนี้การค้าที่เป็นผู้ขายวัตถุดิบ เจ้าหนี้อื่น และเงินรับล่วงหน้าจากลูกหนี้

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีเจ้าหนี้การค้าและเจ้าหนี้อื่น 146.5 ล้านบาท 128.3 ล้านบาท 122.2 ล้านบาท และ 184.6 ล้านบาท ตามลำดับ

ตารางต่อไปนี้แสดงรายละเอียดเจ้าหนี้การค้าและเจ้าหนี้อื่น ณ วันที่ 31 ธันวาคม 2556 2557 และ 2558 และ 30 กันยายน 2559

| **เจ้าหนี้การค้า****และเจ้าหนี้อื่น** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| เจ้าหนี้การค้า | 102.2 |  69.8  | 85.2 |  66.4  | 69.2 |  56.6  | 100.4 | 54.4 |
| - เจ้าหนี้การค้า | 71.6 | 48.9 | 71.1 | 55.4 | 55.5 | 45.5 | 97.7 | 52.9 |
| - เช็คค้างจ่าย | 30.7 | 21.0 | 14.1 | 11.1 | 13.6 | 11.2 | 2.7 | 1.4 |
| เจ้าหนี้อื่น | 20.3 |  13.9  | 20.4 |  15.9  | 16.3 |  13.4  | 24.5 | 13.3 |
| เจ้าหนี้จากการซื้อ - อุปกรณ์ | 11.6 |  7.9  | 9.7 |  7.5  | 8.1 |  6.6  | 8.5 | 4.6 |
| เจ้าหนี้จากการซื้อ – สินทรัพย์ไม่มีตัวตน | - |  -  | - |  -  | 0.1 |  0.0  | 0.4 | 0.2 |
| เงินรับล่วงหน้าจากลูกค้า | 8.3 |  5.6  | 9.2 |  7.2  | 12.9 |  10.5  | 7.2 | 3.9 |
| ค่าใช้จ่ายค้างจ่าย | 4.0 |  2.8  | 3.8 |  3.0  | 15.7 |  12.8  | 43.7 | 23.7 |
| **รวมเจ้าหนี้การค้าและเจ้าหนี้อื่น** | **146.5** |  **100.0**  | **128.3** |  **100.0**  | **122.2** |  **100.0**  | **184.6** | **100.0** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของรวมเจ้าหนี้การค้าและเจ้าหนี้อื่น |

ทั้งนี้ เจ้าหนี้การค้า ประกอบด้วย (1) เจ้าหนี้การค้า และ (2) เช็คค้างจ่าย ซึ่งเกิดจากเช็คที่บริษัทฯ จ่ายให้กับเจ้าหนี้แต่เจ้าหนี้ยังไม่ได้มาขึ้นเงิน

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 เจ้าหนี้การค้าและเจ้าหนี้อื่น ลดลง 18.2 ล้านบาท หรือร้อยละ 12.4 โดยการเปลี่ยนแปลงดังกล่าวมีสาเหตุสำคัญมาจากเช็คค้างจ่ายที่ลดลง 16.5 ล้านบาท เนื่องจากในปี 2557 บริษัทฯ ได้เพิ่มช่องทางการจ่ายเงินให้เจ้าหนี้โดยการโอนเงินผ่านระบบอินเทอร์เน็ตของธนาคาร ส่งผลให้บริษัทฯ มีเช็คค้างจ่ายลดลง

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 เจ้าหนี้การค้าและเจ้าหนี้อื่น ลดลง 6.1 ล้านบาท หรือร้อยละ 4.7 โดยการเปลี่ยนแปลงดังกล่าวมีสาเหตุสำคัญมาจากเจ้าหนี้การค้าที่ลดลง 15.5 ล้านบาท ซึ่งสอดคล้องกับการเปลี่ยนแปลงของสินค้าคงเหลือ อย่างไรก็ดี ณ วันที่ 31 ธันวาคม 2558 บริษัทฯ มีค่าใช้จ่ายค้างจ่ายเพิ่มขึ้น 11.9 ล้านบาท หรือร้อยละ 309.6 โดยมีสาเหตุสำคัญมาจากค่าธรรมเนียมวิชาชีพเพื่อเตรียมความพร้อมในการเข้าจดทะเบียนในตลาดหลักทรัพย์ฯ

 ณ วันที่ 30 กันยายน 2559 เทียบกับ ณ วันที่ 31 ธันวาคม 2558 เจ้าหนี้การค้าและเจ้าหนี้อื่น เพิ่มขึ้น 62.4 ล้านบาท หรือร้อยละ 51.0 โดยการเปลี่ยนแปลงดังกล่าวมีสาเหตุสำคัญมาจาก (1) เจ้าหนี้การค้า เพิ่มขึ้น 31.5 ล้านบาท ซึ่งสอดคล้องกับการเปลี่ยนแปลงของสินค้าคงเหลือ และ (2) ค่าใช้จ่ายค้างจ่ายที่เพิ่มขึ้นจำนวน 28.0 ล้านบาท ส่วนใหญ่เกี่ยวกับค่าใช้จ่ายโบนัสของพนักงานซึ่งบริษัทฯ มีนโยบายในการจ่ายโบนัสให้แก่พนักงานในเดือนธันวาคม

ทั้งนี้ ณ วันที่ 31 ธันวาคม 2556 2557 และ 2558 และ ณ 30 กันยายน 2559 ระยะเวลาชำระหนี้เฉลี่ยของบริษัทฯ เท่ากับ 43.9 วัน 38.2 วัน 31.0 วัน และ 34.6 วัน

###### **เงินกู้ยืมระยะยาวจากสถาบันการเงิน**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีเงินกู้ยืมระยะยาวจากสถาบันการเงินทั้งสิ้น 329.7 ล้านบาท 220.0 ล้านบาท 98.7 ล้านบาท และ 60.5 ล้านบาท ตามลำดับ

ตารางต่อไปนี้แสดงรายละเอียดยอดเงินกู้คงค้าง ตามระยะเวลาที่ต้องชำระ ณ วันที่ 31 ธันวาคม 2556 2557 และ 2558 และ 30 กันยายน 2559

| **เงินกู้ยืมระยะยาวจากสถาบันการเงิน** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556\*** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| เงินกู้ยืมระยะยาวจากสถาบันการเงิน | 329.7 |  100.0  | 220.0 |  100.0  | 98.7 |  100.0  | 60.5 | 100.0 |
| หัก ส่วนที่ถึงกำหนดชำระภายในหนึ่งปี | 115.0 |  34.9  | 125.0 |  56.8  | 47.1 |  47.8  | 30.8 | 50.9 |
| **เงินกู้ยืมระยะยาวจากสถาบันการเงิน (สุทธิ)** | **214.7** |  **65.1**  | **94.9** |  **43.2**  | **51.6** |  **52.2**  | **29.7** | **49.1** |
| \* ที่มา: ปรับปรุงตามข้อมูลภายในของบริษัทฯหมายเหตุ: 1 ร้อยละของเงินกู้ยืมระยะยาวจากสถาบันการเงิน |

ตารางต่อไปนี้แสดงรายละเอียดยอดเงินกู้คงค้าง ณ วันที่ 30 กันยายน 2559

| **สกุลเงิน** | **วงเงินกู้** | **ยอดเงินกู้คงค้าง** | **อัตราดอกเบี้ย****(ร้อยละต่อปี)** |
| --- | --- | --- | --- |
| บาท | 27,000,000 | - | THBFIX 1M + ร้อยละ 2.0THBFIX 3M + ร้อยละ 1.5 และTHBFIX 3M + ร้อยละ 2.0 |
| บาท | 18,000,000 | 9,750,000 |
| บาท | 63,000,000 | 31,125,000 |
| ดอลลาร์สหรัฐ | 2,100,000 | 67,000 | LIBOR + ร้อยละ 3.25 |
| ดอลลาร์สหรัฐ | 2,100,000 | 493,000 | LIBOR + ร้อยละ 3.0 |

ณ วันที่ 30 กันยายน 2559 วงเงินกู้ระยะยาวจากสถาบันการเงินของบริษัทฯ ประกอบด้วย (1) เงินกู้สกุลเงินบาทสำหรับตกแต่งสำนักงาน ปรับปรุงโรงงาน และซื้อเครื่องจักร (2) เงินกู้สกุลเงินดอลลาร์สหรัฐสำหรับซื้อเครื่องจักรและชำระหนี้เลตเตอร์ออฟเครดิต ทั้งนี้ ตามเงื่อนไขกำหนดการชำระหนี้ บริษัทฯ คาดว่าจะชำระคืนหนี้เงินกู้ยืมระยะยาวจากสถาบันการเงินทั้งหมดได้ภายในปี 2560

###### **ส่วนของผู้ถือหุ้น**

ณ วันที่ 31 ธันวาคม 2556 2557 และ 2558 และ 30 กันยายน 2559 บริษัทฯ มีส่วนของผู้ถือหุ้นทั้งสิ้น 425.7 ล้านบาท 516.0 ล้านบาท 619.4 ล้านบาท และ 396.7 ล้านบาท ตามลำดับ โดยการเปลี่ยนแปลงของส่วนของผู้ถือหุ้นของบริษัทฯ มีสาเหตุหลักดังนี้

ณ วันที่ 31 ธันวาคม 2557 เทียบกับ ณ วันที่ 31 ธันวาคม 2556 ส่วนของผู้ถือหุ้นของบริษัทฯ เพิ่มขึ้น 90.3 ล้านบาท หรือร้อยละ 21.2 ซึ่งสอดคล้องกับการเติบโตของกำไรสุทธิของบริษัทฯ

ณ วันที่ 31 ธันวาคม 2558 เทียบกับ ณ วันที่ 31 ธันวาคม 2557 ส่วนของผู้ถือหุ้นของบริษัทฯ เพิ่มขึ้น 103.3 ล้านบาท หรือร้อยละ 20.0 ซึ่งสอดคล้องกับการเติบโตของกำไรสุทธิของบริษัทฯ

ณ วันที่ 30 กันยายน 2559 เทียบกับ ณ วันที่ 31 ธันวาคม 2558 ส่วนของผู้ถือหุ้นของบริษัทฯ ลดลง 222.6 หรือร้อยละ 35.9 โดยมีสาเหตุสำคัญมาจากที่ประชุมคณะกรรมการบริษัทมีมติอนุมัติจ่ายเงินปันผลในงวดเก้าเดือนสิ้นสุดวันที่ 30 กันยายน 2559 โดยมีรายละเอียดดังนี้

* ที่ประชุมวิสามัญผู้ถือหุ้นประจำปีครั้งที่ 1/2558 (ก่อนแปรสภาพ) เมื่อวันที่ 17 มกราคม 2558 ได้มีมติอนุมัติให้จ่ายเงินปันผลระหว่างกาลจากกำไรสุทธิสำหรับปีบัญชีสิ้นสุดวันที่ 31 ธันวาคม 2554 ในอัตรา 20.8 บาทต่อหุ้น (ที่มูลค่าที่ตราไว้ที่ 100 บาทต่อหุ้น) รวมเป็นเงิน 39.9 ล้านบาท และจากกำไรสุทธิสำหรับปีบัญชีสิ้นสุดวันที่ 31 ธันวาคม 2555 ในอัตรา 5.25 บาทต่อหุ้น (ที่มูลค่าที่ตราไว้ที่ 100 บาทต่อหุ้น) รวมเป็นเงิน 10.1 ล้านบาท ซึ่งบริษัทฯ ได้จ่ายเงินปันผลดังกล่าวให้แก่ผู้ถือหุ้นแล้ว
* ที่ประชุมคณะกรรมการบริษัท ครั้งที่ 2/2559 (ก่อนแปรสภาพ) เมื่อวันที่ 10 มีนาคม 2559 มีมติอนุมัติจ่ายเงินปันผลระหว่างกาลจากกำไรสุทธิสำหรับปีบัญชีสิ้นสุดวันที่ 31 ธันวาคม 2557 ในอัตรา 55.0 บาทต่อหุ้น (ที่มูลค่าที่ตราไว้ที่ 100 บาทต่อหุ้น) รวมเป็นเงิน 105.6 ล้านบาท ซึ่งบริษัทฯ ได้จ่ายเงินปันผลดังกล่าวให้แก่ผู้ถือหุ้นแล้ว
* ที่ประชุมคณะกรรมการบริษัท ครั้งที่ 3/2559 (ก่อนแปรสภาพ) เมื่อวันที่ 29 มีนาคม 2559 มีมติอนุมัติจ่ายเงินปันผลจากกำไรสุทธิสำหรับปีบัญชีสิ้นสุดวันที่ 31 ธันวาคม 2558 ในอัตรา 80.0 บาทต่อหุ้น (ที่มูลค่าที่ตราไว้ที่ 100 บาทต่อหุ้น) รวมเป็นเงิน 153.6 ล้านบาท ซึ่งบริษัทฯ ได้จ่ายเงินปันผลดังกล่าวให้แก่ผู้ถือหุ้นแล้ว
* ที่ประชุมคณะกรรมการบริษัท (บริษัทมหาชน) ครั้งที่ 1/2559 (หลังแปรสภาพ) เมื่อวันที่ 8 มิถุนายน 2559 มีมติอนุมัติจ่ายเงินปันผลในอัตรา 100.0 บาทต่อหุ้น (ที่มูลค่าที่ตราไว้ที่ 100 บาทต่อหุ้น) รวมเป็นเงิน 192.0 ล้านบาท ซึ่งบริษัทฯ ได้จ่ายเงินปันผลดังกล่าวให้แก่ผู้ถือหุ้นแล้ว

นอกจากนี้ ภายหลังงบการเงินสำหรับงวดเก้าเดือนสิ้นสุดวันที่ 30 กันยายน 2559 ที่ประชุมคณะกรรมการบริษัท ครั้งที่ 5/2559 (หลังแปรสภาพ) เมื่อวันที่ 2 พฤศจิกายน 2559 ได้พิจารณาถึงผลการดำเนินงานและปัจจัยทางการเงินของบริษัทฯ และมีมติอนุมัติจ่ายเงินปันผลระหว่างกาลในอัตรา 0.438 บาทต่อหุ้น (ที่มูลค่าที่ตราไว้ที่ 1 บาทต่อหุ้น) รวมเป็นเงิน 115.0 ล้านบาท ซึ่งจะส่งผลให้กำไรสะสมที่ยังไม่ได้จัดสรรของบริษัทฯ และส่วนของผู้ถือหุ้นลดลงในจำนวน 115.0 ล้านบาท ทั้งนี้ การลดลงของส่วนของผู้ถือหุ้น (มิได้นับรวมถึงเงินที่คาดว่าจะได้รับจากการเสนอขายหุ้นสามัญเพิ่มทุนที่ออกโดยบริษัทฯ ต่อประชาชนในครั้งนี้ และคำนวณบนงบการเงินงวดเก้าเดือนสิ้นสุดวันที่ 30 กันยายน 2559) จะส่งผลให้อัตราส่วนทางการเงินที่สำคัญเปลี่ยนแปลงไป ดังนี้

|  | **หน่วย** | **ณ 30 กันยายน 2559** | **ภายหลังการจ่ายเงินปันผล** |
| --- | --- | --- | --- |
| กำไรสะสมที่ยังไม่ได้จัดสรร | ล้านบาท | 115.0 | 0.1 |
| รวมส่วนของผู้ถือหุ้น | ล้านบาท | 396.7 | 281.8 |
| อัตราส่วนสภาพคล่อง1 | เท่า | 0.9 | 0.7 |
| อัตราส่วนหนี้สินต่อส่วนของผู้ถือหุ้น1 | เท่า | 2.4 | 3.4 |
| อัตราส่วนความสามารถชำระภาระผูกพัน (Cash Basis) | เท่า | 0.2 | 0.2 |
| อัตราส่วนความสามารถชำระภาระผูกพัน (Cash Basis – Net) 2 | เท่า | 5.7 | 1.5 |
| อัตราผลตอบแทนผู้ถือหุ้น | ร้อยละ | 41.5 | 46.8 |
| มูลค่าตามราคาบัญชีต่อหุ้น3 | บาทต่อหุ้น | 1.51 | 1.07 |

หมายเหตุ: 1 อัตราส่วนดังกล่าวคำนวณบนสมมติฐานที่บริษัทฯ จะจ่ายเงินปันผลโดยใช้เงินสดของบริษัทฯ ณ วันที่ 30 กันยายน 2559

1. อัตราส่วนความสามารถชำระภาระผูกพัน (Cash Basis – Net) เท่ากับ กระแสเงินสดสุทธิจากกิจกรรมดำเนินงาน / (ภาระผูกพันจากการชำระหนี้ (คำนวณโดยหักส่วนที่มาจากการจัดหาเงินกู้ใหม่และการเพิ่มทุนใหม่เพื่อทดแทนเงินกู้เดิม) + รายจ่ายลงทุน + ซื้อสินทรัพย์ + เงินปันผล)
2. มูลค่าตามราคาบัญชีต่อหุ้น คำนวณจากจำนวนหุ้นสามัญชำระแล้วทั้งหมดของบริษัทฯ จำนวน 262,500,000 หุ้น ซึ่งไม่รวมหุ้นสามัญเพิ่มทุนเพื่อเสนอขายต่อประชาชนจำนวน 37,500,000 หุ้น

ตารางต่อไปนี้แสดงรายละเอียดส่วนของผู้ถือหุ้น ณ วันที่ 31 ธันวาคม 2556 2557 และ 2558 และ 30 กันยายน 2559

| **ส่วนของผู้ถือหุ้น** | **ณ วันที่ 31 ธันวาคม** | **ณ วันที่ 30 กันยายน** |
| --- | --- | --- |
| **2556 (ปรับใหม่)** | **2557 (ปรับใหม่)** | **2558** | **2559** |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| **ส่วนของผู้ถือหุ้น** |  |  |  |  |  |  |  |  |
| ทุนเรือนหุ้น |  |  |  |  |  |  |  |  |
| ทุนจดทะเบียน | 192.0 |  15.6 | 192.0 |  16.0  | 192.0 |  16.7  | 300.0 | 22.0 |
| ทุนที่ออกและชำระเต็มมูลค่าแล้ว | 192.0 |  15.6  | 192.0 |  16.0  | 192.0 |  16.7  | 262.5 | 19.3 |
| กำไรสะสม |  |  |  |  |  |  |  |  |
| จัดสรรแล้ว - ทุนสำรองตามกฎหมาย | 10.5 |  0.9  | 11.4 |  1.0  | 18.0 |  1.6  | 19.2 | 1.4 |
| ยังไม่ได้จัดสรร | 223.2 |  18.2  | 312.6 |  26.1  | 409.4 |  35.7  | 115.0 | 8.4 |
| **รวมส่วนของผู้ถือหุ้น** | **425.7** |  **34.6**  | **516.0** |  **43.0**  | **619.4** |  **54.0**  | **396.7** | **29.1** |
| หมายเหตุ: 1 ร้อยละของรวมสินทรัพย์ |

###### **ภาระผูกพัน**

ณ วันที่ 30 กันยายน 2559 บริษัทฯ มีภาระผูกพันรายจ่ายฝ่ายทุนสำหรับซื้ออุปกรณ์และโปรแกรมคอมพิวเตอร์ เท่ากับ 3.6 ล้านบาท นอกจากนี้ ณ วันที่ 30 กันยายน 2559 บริษัทฯ ยังมีภาระผูกพันตามสัญญาเช่าดำเนินงาน 11.2 ล้านบาท

ตารางต่อไปนี้แสดงรายละเอียดของจำนวนเงินขั้นต่ำที่ต้องจ่ายในอนาคตตามสัญญาเช่าดำเนินงานเกี่ยวกับค่าเช่าอุปกรณ์สำนักงาน และยานพาหนะ ของบริษัทฯ ณ วันที่ 30 กันยายน 2559

| **ถึงกำหนดชำระภายใน** | **ณ วันที่ 30 กันยายน 2559****(ล้านบาท)** |
| --- | --- |
| 1 ปี | 7.8 |
| 1 – 5 ปี | 3.4 |
| **รวม** | **11.2** |

* + - 1. **การวิเคราะห์สภาพคล่อง**

###### **กระแสเงินสดจากกิจกรรมดำเนินงาน**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 บริษัทฯ มีกระแสเงินสดได้มาจากกิจกรรมดำเนินงานเท่ากับ 141.1 ล้านบาท 249.0 ล้านบาท 331.8 ล้านบาท และ 242.2 ล้านบาท ตามลำดับ

สำหรับปีบัญชีสิ้นสุดวันที่ 31 ธันวาคม 2556 กระแสเงินสดสุทธิได้มาจากกิจกรรมดำเนินงานของบริษัทฯ เท่ากับ 141.1 ล้านบาท โดยส่วนใหญ่เป็นผลมาจากกำไรก่อนภาษีเงินได้ 96.5 ล้านบาท และการลดลงของสินค้าคงเหลือ 49.6 ล้านบาท

สำหรับปีบัญชีสิ้นสุดวันที่ 31 ธันวาคม 2557 กระแสเงินสดสุทธิได้มาจากกิจกรรมดำเนินงานของบริษัทฯ เท่ากับ 249.0 ล้านบาท โดยส่วนใหญ่เป็นผลมาจากกำไรก่อนภาษีเงินได้ 109.4 ล้านบาท และการลดลงของลูกหนี้การค้า และลูกหนี้อื่น 50.2 ล้านบาท

สำหรับปีบัญชีสิ้นสุดวันที่ 31 ธันวาคม 2558 กระแสเงินสดสุทธิได้มาจากกิจกรรมดำเนินงานของบริษัทฯ เท่ากับ 331.8 ล้านบาท โดยส่วนใหญ่เป็นผลมาจากกำไรก่อนภาษีเงินได้ 238.1 ล้านบาท และการลดลงของสินค้าคงเหลือ 73.6 ล้านบาท

สำหรับงวดเก้าเดือนสิ้นสุดวันที่ 30 กันยายน 2559 กระแสเงินสดสุทธิได้มาจากกิจกรรมดำเนินงานของบริษัทฯ เท่ากับ 242.2 ล้านบาท โดยส่วนใหญ่เป็นผลมาจากกำไรก่อนภาษีเงินได้จำนวน 159.4 ล้านบาท และการเพิ่มขึ้นของเจ้าหนี้การค้าและเจ้าหนี้อื่น 61.5 ล้านบาท ถึงแม้ว่าบริษัทฯ จะมีสินค้าคงเหลือและภาษีมูลค่าเพิ่มเพิ่มขึ้นจำนวน 28.8 ล้านบาท และ 22.1 ล้านบาท ก็ตาม

###### **กระแสเงินสดจากกิจกรรมลงทุน**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 บริษัทฯ มีกระแสเงินสดได้มา (ใช้ไป) ในกิจกรรมลงทุนเท่ากับ (148.6) ล้านบาท (91.2) ล้านบาท 8.7 ล้านบาท และ (38.4) ล้านบาท ตามลำดับ

สำหรับปีบัญชีสิ้นสุดวันที่ 31 ธันวาคม 2556 กระแสเงินสดใช้ไปในกิจกรรมลงทุนของบริษัทฯ เท่ากับ 148.6 ล้านบาท โดยส่วนใหญ่เป็นผลมาจากเงินสดจ่ายเพื่อลงทุนในที่ดิน อาคารและอุปกรณ์ 159.5 ล้านบาท เพื่อปรับปรุงอาคารและซื้อเครื่องจักรที่โรงงานแหลมฉบังเพื่อเพิ่มประสิทธิภาพในการผลิต และเงินสดจ่ายเพื่อให้กู้ยืมระยะสั้นแก่บริษัทที่เกี่ยวข้องกัน 20.0 ล้านบาท ในขณะเดียวกันบริษัทฯ มีเงินสดรับจากการจำหน่ายอุปกรณ์ 31.3 ล้านบาท

สำหรับปีบัญชีสิ้นสุดวันที่ 31 ธันวาคม 2557 กระแสเงินสดใช้ไปในกิจกรรมลงทุนของบริษัทฯ เท่ากับ 91.2 ล้านบาท โดยส่วนใหญ่เป็นผลมาจากเงินสดจ่ายเพื่อลงทุนในที่ดิน อาคารและอุปกรณ์ 58.7 ล้านบาท เพื่อซื้อเครื่องจักรที่โรงงานปิ่นทองเพื่อเพิ่มประสิทธิภาพในการผลิต และเงินสดจ่ายเพื่อให้กู้ยืมระยะสั้นแก่บริษัทที่เกี่ยวข้องกัน 30.0 ล้านบาท

สำหรับปีบัญชีสิ้นสุดวันที่ 31 ธันวาคม 2558 กระแสเงินสดได้มาในกิจกรรมลงทุนของบริษัทฯ เท่ากับ 8.7 ล้านบาท โดยส่วนใหญ่เป็นผลมาจากเงินสดรับชำระคืนสุทธิจากเงินให้กู้ยืมระยะสั้นแก่บริษัทที่เกี่ยวข้องกัน 50.0 ล้านบาท และเงินสดรับจากการจำหน่ายเงินลงทุนในบริษัทร่วม 6.0 ล้านบาท แม้ว่าบริษัทฯ จะมีเงินสดจ่ายเพื่อลงทุนในที่ดิน อาคารและอุปกรณ์ 43.8 ล้านบาท เพื่อซื้อเครื่องจักรที่โรงงานปิ่นทองเพื่อเพิ่มประสิทธิภาพในการผลิต

สำหรับงวดเก้าเดือนสิ้นสุดวันที่ 30 กันยายน 2559 กระแสเงินสดใช้ไปในกิจกรรมลงทุนของบริษัทฯ เท่ากับ 38.4 ล้านบาท โดยส่วนใหญ่เป็นผลมาจากเงินสดจ่ายเพื่อซื้อที่ดิน อาคารและอุปกรณ์ 35.5 ล้านบาท ซึ่งส่วนใหญ่ใช้ลงทุนในระบบอุปกรณ์ไฟฟ้า เครื่องจักร และเครื่องมือที่โรงงานปิ่นทองและโรงงานแหลมฉบังเพื่อเพิ่มประสิทธิภาพในการผลิต

###### **กระแสเงินสดจากกิจกรรมจัดหาเงิน**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 บริษัทฯ มี กระแสเงินสดใช้ไปในกิจกรรมจัดหาเงิน เท่ากับ 13.0 ล้านบาท 136.3 ล้านบาท 344.9 ล้านบาท และ 4.0 ล้านบาท ตามลำดับ

สำหรับปีบัญชีสิ้นสุดวันที่ 31 ธันวาคม 2556 กระแสเงินสดใช้ไปในกิจกรรมจัดหาเงินของบริษัทฯ เท่ากับ 13.0 ล้านบาท โดยส่วนใหญ่เป็นผลมาจากเงินสดจ่ายดอกเบี้ยจากเงินกู้ยืม 23.8 ล้านบาท และเงินสดจ่ายเพื่อชำระเงินกู้ยืมระยะยาวจากสถาบันการเงิน 17.2 ล้านบาท ในขณะที่บริษัทฯ มีเงินสดรับจากเงินกู้ยืมระยะสั้นจากสถาบันการเงิน 28.0 ล้านบาท

สำหรับปีบัญชีสิ้นสุดวันที่ 31 ธันวาคม 2557 กระแสเงินสดใช้ไปในกิจกรรมจัดหาเงินของบริษัทฯ เท่ากับ 136.3 ล้านบาท โดยส่วนใหญ่เป็นผลมาจากเงินสดจ่ายเพื่อชำระคืนเงินกู้ยืมระยะสั้นจากสถาบันการเงิน 919.2 ล้านบาท และเงินสดจ่ายเพื่อชำระคืนเงินกู้ยืมระยะยาวจากสถาบันการเงิน 115.6 ล้านบาท ในขณะที่บริษัทฯ มีเงินสดรับจากเงินกู้ยืมระยะสั้นจากสถาบันการเงิน 944.3 ล้านบาท

สำหรับปีบัญชีสิ้นสุดวันที่ 31 ธันวาคม 2558 กระแสเงินสดใช้ไปในกิจกรรมจัดหาเงินของบริษัทฯ เท่ากับ 344.9 ล้านบาท โดยส่วนใหญ่เป็นผลมาจากเงินสดจ่ายจากเงินกู้ยืมระยะสั้นจากสถาบันการเงิน 1,050.6 ล้านบาท เงินปันผลจ่าย 130.7 ล้านบาท และเงินสดจ่ายเพื่อชำระคืนเงินกู้ยืมระยะยาวจากสถาบันการเงิน 126.5 ล้านบาท ในขณะที่บริษัทฯ มีเงินสดรับจากเงินกู้ยืมระยะสั้นจากสถาบันการเงิน 977.6 ล้านบาท

สำหรับงวดเก้าเดือนสิ้นสุดวันที่ 30 กันยายน 2559 กระแสเงินสดใช้ไปในกิจกรรมจัดหาเงินของบริษัทฯ เท่ากับ 4.0 ล้านบาท โดยส่วนใหญ่เป็นผลมาจากเงินสดจ่ายจากเงินกู้ยืมระยะสั้นจากสถาบันการเงิน 763.3 ล้านบาท เงินปันผลจ่าย 451.2 ล้านบาท และเงินสดจ่ายจากเงินกู้ยืมระยะยาวจากสถาบันการเงิน 36.8 ล้านบาท ในขณะที่บริษัทฯ มีเงินสดรับจากเงินกู้ยืมระยะสั้นจากสถาบันการเงิน 1,189.8 ล้านบาท และเงินสดรับค่าหุ้นเพิ่มทุน 70.5 ล้านบาท

* + - 1. **การวิเคราะห์อัตราส่วนทางการเงินที่สำคัญ**

###### **อัตราส่วนสภาพคล่อง**

ณ วันที่ 31 ธันวาคม 2556 2557 และ 2558 และวันที่ 30 กันยายน 2559 อัตราส่วนสภาพคล่องของบริษัทฯ เท่ากับ 0.9 เท่า 0.9 เท่า 1.2 เท่า และ 0.9 เท่า ตามลำดับ ซึ่งสอดคล้องกับลักษณะการดำเนินธุรกิจของบริษัทฯ ที่มีเงินกู้ยืมระยะสั้นเพื่อใช้เป็นเงินทุนหมุนเวียนในการดำเนินธุรกิจ

ณ วันที่ 31 ธันวาคม 2556 2557 และ 2558 และวันที่ 30 กันยายน 2559 วงจรเงินสด (Cash Cycle) ของบริษัทฯ เท่ากับ 74.1 วัน 70.9 วัน 75.6 วัน และ 78.8 วัน ตามลำดับ ซึ่งสอดคล้องกับลักษณะการดำเนินธุรกิจของบริษัทฯ ที่มีระยะเวลาการชำระเงินของลูกหนี้โดยเฉลี่ยยาวกว่าระยะเวลาชำระเงินของบริษัทฯ

###### **อัตราส่วนความสามารถในการทำกำไร**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 อัตรากำไรขั้นต้น เท่ากับ ร้อยละ 20.4 ร้อยละ 25.4 ร้อยละ 31.1 และร้อยละ 29.2 ตามลำดับ ทั้งนี้ การเปลี่ยนแปลงของอัตรากำไรขั้นต้นมีสาเหตุสำคัญดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีอัตรากำไรขั้นต้นเพิ่มขึ้นจากร้อยละ 20.4 เป็นร้อยละ 25.4 โดยมีสาเหตุหลักมาจาก (1) บริษัทฯ สามารถขายสินค้าได้เพิ่มขึ้นในขณะที่บริษัทฯ มีต้นทุนขายบางส่วนเป็นค่าใช้จ่ายคงที่ (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ (3) ราคาน้ำยางธรรมชาติลดลง และ (4) ค่าใช้จ่ายพนักงานบางส่วนลดลงจากการจัดประเภทรายการบัญชีใหม่ โดยจากเดิมค่าใช้จ่ายพนักงานดังกล่าวถูกบันทึกในต้นทุนขายสินค้าได้ถูกจัดให้เป็นค่าใช้จ่ายในการบริหาร แม้ว่าบริษัทฯ จะมีสัดส่วนรายได้จากธุรกิจงานประมูลซึ่งมีอัตรากำไรขั้นต้นต่ำกว่าเพิ่มขึ้นก็ตาม
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีอัตรากำไรขั้นต้นเพิ่มขึ้นจากร้อยละ 25.4 เป็นร้อยละ 31.1 โดยมีสาเหตุหลักมาจาก (1) บริษัทฯ สามารถขายสินค้าได้เพิ่มขึ้นในขณะที่บริษัทฯ มีต้นทุนขายบางส่วนเป็นค่าใช้จ่ายคงที่ (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ (3) ราคาน้ำยางธรรมชาติลดลง และ (4) บริษัทฯ จะมีสัดส่วนรายได้จากธุรกิจงานประมูลซึ่งมีอัตรากำไรขั้นต้นต่ำลดลง
* สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีกำไรขั้นต้นที่ร้อยละ 30.7 และร้อยละ 29.2 ตามลำดับ ทั้งนี้ การลดลงของอัตรากำไรขั้นต้นในช่วงเวลาดังกล่าวมีสาเหตุหลักมาจากบริษัทฯ รับจ้างผลิตถุงยางอนามัยที่มีอัตรากำไรน้อยกว่าในงวดเก้าเดือนสิ้นสุดวันที่ 30 กันยายน 2559 ส่งผลให้อัตรากำไรขั้นต้นในช่วงเวลาดังกล่าวลดลงเล็กน้อย

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 อัตรากำไรสุทธิ เท่ากับ ร้อยละ 9.17 ร้อยละ 9.18 ร้อยละ 18.0 และร้อยละ 16.9 ตามลำดับ ทั้งนี้ การเปลี่ยนแปลงของอัตรากำไรขั้นต้นมีสาเหตุสำคัญดังนี้

* สำหรับปีบัญชีสิ้นสุดวันที่ 31 ธันวาคม 2556 และ 2557 บริษัทฯ มีอัตรากำไรสุทธิ เพิ่มขึ้นเล็กน้อยจากร้อยละ 9.17 เป็นร้อยละ 9.18 มีสาเหตุสำคัญจาก (1) บริษัทฯ สามารถขายสินค้าได้เพิ่มขึ้น (2) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ ส่งผลให้บริษัทฯ ได้ประโยชน์จากการอ่อนค่าของเงินบาทเทียบกับเงินดอลลาร์สหรัฐ (3) ราคาน้ำยางธรรมชาติลดลง แม้ว่าบริษัทฯ มีค่าใช้จ่ายเพิ่มขึ้นจาก (1) ค่าใช้จ่ายในการขนส่งทางอากาศซึ่งเป็นค่าใช้จ่ายที่สูงให้แก่ลูกค้ารายหนึ่ง ซึ่งโดยปกติแล้วบริษัทฯ จะขนส่งผ่านทางเรือเป็นหลัก และ (2) ต้นทุนทางการเงินที่เพิ่มขึ้น
* สำหรับปีบัญชีสิ้นสุดวันที่ 31 ธันวาคม 2557 และ 2558 บริษัทฯ มีอัตรากำไรสุทธิ เพิ่มขึ้นจากร้อยละ 9.18 เป็นร้อยละ 18.0 โดยมีสาเหตุหลักมาจาก (1) บริษัทฯ มีรายได้จากการขายเพิ่มขึ้นซึ่งส่วนหนึ่งเป็นผลมาจากค่าเงินบาทอ่อนค่าลงเมื่อเทียบกับดอลลาร์สหรัฐเนื่องจากบริษัทฯ ได้รับชำระเงินจากการขายสินค้าส่วนใหญ่ในรูปสกุลเงินดอลลาร์สหรัฐ ส่งผลให้บริษัทฯ ได้ประโยชน์จากการอ่อนค่าของเงินบาทเทียบกับเงินดอลลาร์สหรัฐ (2) ราคาน้ำยางธรรมชาติลดลง (3) บริษัทฯ สามารถขายสินค้าได้เพิ่มขึ้น (4) ค่าใช้จ่ายในการขนส่งลดลง และ (5) บริษัทฯ มีกำไรสุทธิจากอัตราแลกเปลี่ยน แม้ว่าบริษัทฯ มีค่าใช้จ่ายเพิ่มขึ้นจาก (1) ค่าใช้จ่ายในการบริหารอื่นๆ ซึ่งส่วนใหญ่ประกอบด้วยค่าธรรมเนียมวิชาชีพเพิ่มขึ้นจากค่าใช้จ่ายที่ปรึกษาเพื่อเตรียมความพร้อมในการเข้าจดทะเบียนในตลาดหลักทรัพย์ฯ และ (2) ต้นทุนทางการเงินที่เพิ่มขึ้น
* สำหรับงวดเก้าเดือนสิ้นสุดวันที่ 30 กันยายน 2558 และ 2559 บริษัทฯ มีอัตรากำไรสุทธิที่ร้อยละ 16.9 และร้อยละ 16.9 ตามลำดับ ทั้งนี้ อัตรากำไรสุทธิในช่วงเวลาดังกล่าวไม่มีการปรับเปลี่ยนอย่างมีนัยสำคัญซึ่งมีสาเหตุหลักมาจากบริษัทฯ รับจ้างผลิตถุงยางอนามัยที่มีอัตรากำไรน้อยกว่าในงวดเก้าเดือนสิ้นสุดวันที่ 30 กันยายน 2559 ส่งผลให้อัตรากำไรขั้นต้นในช่วงเวลาดังกล่าวลดลงเล็กน้อย แต่ในขณะดียวกัน บริษัทฯ มีต้นทุนทางการเงินสุทธิที่ลดลง

###### **อัตราส่วนแสดงประสิทธิภาพในการดำเนินงาน**

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 อัตราผลตอบแทนผู้ถือหุ้น เท่ากับ ร้อยละ 22.7 ร้อยละ 23.1 ร้อยละ 41.2 และร้อยละ 41.5 ตามลำดับ เพิ่มขึ้นสอดคล้องกับกำไรสุทธิของบริษัทฯ ที่เปลี่ยนแปลงไป

สำหรับปีบัญชีสิ้นสุดวันที่ 31 ธันวาคม 2556 2557 และ 2558 และงวดเก้าเดือนสิ้นสุดวันที่ 30 กันยายน 2559 อัตราผลตอบแทนจากสินทรัพย์ เท่ากับ ร้อยละ 7.9 ร้อยละ 8.9 ร้อยละ 19.9 และร้อยละ 16.8 ตามลำดับ เพิ่มขึ้น/ลดลงสอดคล้องกับกำไรสุทธิของบริษัทฯ ที่เปลี่ยนแปลงไป

###### **อัตราส่วนนโยบายทางการเงิน**

ณ วันที่ 31 ธันวาคม 2556 2557 และ 2558 อัตราส่วนหนี้สินต่อส่วนของผู้ถือหุ้น เท่ากับ 1.9 เท่า 1.3 เท่า และ 0.9 เท่า ตามลำดับ โดยมีสาเหตุหลักมาจากบริษัทฯ ได้ชำระเงินกู้ยืมระยะยาวจากสถาบันการเงินตามเงื่อนไขกำหนดการชำระหนี้

ณ วันที่ 30 กันยายน 2559 อัตราส่วนหนี้สินต่อส่วนของผู้ถือหุ้น เท่ากับ 2.4 เท่า เพิ่มขึ้นจาก ณ วันที่ 31 ธันวาคม 2558 โดยมีสาเหตุหลักมาจาก (1) บริษัทฯ มีส่วนของผู้ถือหุ้นลดลงจากการจ่ายเงินปันผล และ (2) บริษัทฯ มีเงินกู้ยืมระยะสั้นจากสถาบันการเงินเพิ่มขึ้น ทั้งนี้ แม้ว่าอัตราส่วนหนี้สินต่อส่วนของผู้ถือหุ้นที่ 2.4 เท่า จะเกินกว่าอัตราส่วนหนี้สินต่อส่วนของผู้ถือหุ้นที่สถาบันการเงินกำหนด บริษัทฯ ได้ขอผ่อนผันกับสถาบันการเงินและได้รับอนุญาตแล้ว ทั้งนี้ บริษัทฯ เชื่อว่าอัตราส่วนหนี้สินต่อส่วนของผู้ถือหุ้นของบริษัทฯ จะลดลงอย่างมีนัยสำคัญภายหลังจากการเสนอขายหุ้นต่อประชาชน

ณ วันที่ 31 ธันวาคม 2556 2557 และ 2558 และวันที่ 30 กันยายน 2559 อัตราส่วนความสามารถชำระภาระผูกพัน (Cash Basis) เท่ากับ 0.6 เท่า 0.2 เท่า 0.2 เท่า และ 0.2 เท่า ตามลำดับ ซึ่งสอดคล้องกับลักษณะการดำเนินธุรกิจของบริษัทฯ ที่มีเงินกู้ยืมระยะสั้นเพื่อใช้เป็นเงินทุนหมุนเวียนในการดำเนินธุรกิจ ส่งผลให้บริษัทฯ มีภาระที่จะต้องชำระเงินกู้ยืมระยะสั้น

นอกจากนี้ ณ วันที่ 31 ธันวาคม 2556 2557 และ 2558 และวันที่ 30 กันยายน 2559 อัตราส่วนความสามารถชำระภาระผูกพัน (Cash Basis – Net) เท่ากับ 0.9 เท่า 1.1 เท่า 1.0 เท่า และ 5.7 เท่า ตามลำดับ ซึ่งคำนวณโดยคำนึงถึงเงินจากการจัดหาเงินกู้ใหม่และการเพิ่มทุนใหม่เพื่อทดแทนเงินกู้เดิม โดย ณ วันที่ 31 ธันวาคม 2556 – 2558 อัตราส่วนความสามารถชำระภาระผูกพัน (Cash Basis – Net) ค่อนข้างคงที่ อย่างไรก็ดี ณ วันที่ 30 กันยายน 2559 อัตราส่วนความสามารถชำระภาระผูกพัน (Cash Basis – Net) เพิ่มขึ้น เนื่องจากบริษัทฯ มีเงินกู้ยืมระยะสั้นจากสถาบันการเงินเพิ่มขึ้นและเงินสดรับล่วงหน้าค่าหุ้นเพิ่มทุนจำนวน 70.5 ล้านบาท

#### ปัจจัยที่อาจมีผลต่อฐานะการเงินหรือการดำเนินงานของบริษัทฯ

##### การพึ่งพิงผู้จัดจำหน่ายในการขายผลิตภัณฑ์ภายใต้เครื่องหมายการค้า OnetouchTM ภายในประเทศของบริษัทฯ

ในปี 2556 2557 และ 2558 บริษัทฯ มีรายได้จากการผลิตและจำหน่ายถุงยางอนามัยและเจลหล่อลื่นภายใต้เครื่องหมายการค้า OnetouchTM ในประเทศจำนวน 42.3 ล้านบาท 55.0 ล้านบาท และ 51.4 ล้านบาท คิดเป็นร้อยละ 4.0 ร้อยละ 4.7 และร้อยละ 3.9 ของรายได้จากการขายสินค้ารวม ตามลำดับ ปัจจุบันบริษัทฯ ทำสัญญาจัดจำหน่ายสินค้า (Distributorship Agreement) กับบริษัท ซี.พี. คอนซูเมอร์ โพรดักส์ จำกัด ซึ่งเป็นหนึ่งในกลุ่มบริษัทในเครือเจริญโภคภัณฑ์ ให้เป็นผู้จัดจำหน่ายผลิตภัณฑ์ภายใต้เครื่องหมายการค้า OnetouchTM ภายในประเทศทั้งหมดแต่เพียงผู้เดียวเป็นระยะเวลา 3 ปี ตั้งแต่ปี 2542 ทั้งนี้ หากไม่มีคู่สัญญาฝ่ายใดบอกเลิกสัญญา สัญญาดังกล่าวจะมีผลต่อไป

แม้ว่าบริษัทฯ จะมีความสัมพันธ์ทางธุรกิจที่ยาวนานกับบริษัท ซี.พี. คอนซูเมอร์ โพรดักส์ จำกัด บริษัทฯ ไม่สามารถรับรองได้ว่าผู้จัดจำหน่ายดังกล่าว จะยังคงรักษาความสัมพันธ์ทางธุรกิจกับบริษัทฯ ต่อไปในอนาคต นอกจากนี้ บริษัทฯ ยังไม่สามารถรับรองได้ว่า ผู้จัดจำหน่ายในประเทศของบริษัทฯ จะดำเนินการจัดจำหน่ายผลิตภัณฑ์ของบริษัทฯ ได้ตรงตามเป้าที่บริษัทฯ ตั้งไว้ ในกรณีที่ผู้จัดจำหน่ายในประเทศตัดสินใจที่จะยุติความสัมพันธ์ทางธุรกิจกับบริษัทฯ หรือปฏิบัติงานได้ไม่ตรงตามเป้าหมาย อาจส่งผลกระทบทางลบต่อการดำเนินธุรกิจ ผลการดำเนินงาน และฐานะทางการเงินของบริษัทฯ อย่างมีนัยสำคัญ

อย่างไรก็ตาม บริษัทฯ เชื่อมั่นว่าผลิตภัณฑ์ของบริษัทฯ มีคุณภาพและเป็นที่นิยมในกลุ่มผู้บริโภคเป้าหมาย โดยปัจจุบันผลิตภัณฑ์ถุงยางอนามัยภายใต้เครื่องหมายการค้า Onetouch TM มีส่วนแบ่งทางการตลาดในประเทศไทยเป็นอันดับที่ 2 *(โปรดพิจารณารายละเอียดเพิ่มเติมในส่วนที่ 2.2.2.4 ภาวะอุตสาหกรรมและการแข่งขัน)* บริษัทฯ จึงเชื่อว่าบริษัทฯ มีอำนาจในการต่อรองกับผู้จัดจำหน่าย นอกจากนี้ ในกรณีที่ผู้จัดจำหน่ายมีความต้องการจะยกเลิกสัญญาจัดจำหน่ายสินค้า ทางผู้จัดจำหน่ายจะต้องแจ้งล่วงหน้าอย่างน้อย 120 วัน

##### อัตราแลกเปลี่ยนเงินตราต่างประเทศ

ในปี 2556 2557 และ 2558 บริษัทฯ มีรายได้จากการจำหน่ายผลิตภัณฑ์ของบริษัทฯ ในต่างประเทศจำนวน 950.9 ล้านบาท 1,095.4 ล้านบาท และ 1,207.1 ล้านบาท คิดเป็นร้อยละ 90.3 ร้อยละ 92.6 และร้อยละ 92.7 ของรายได้จากการขายสินค้ารวม ตามลำดับ ทั้งนี้ ถุงยางอนามัยที่บริษัทฯ ส่งออกส่วนใหญ่จะขายเป็นเงินสกุลดอลลาร์สหรัฐ ในขณะที่วัตถุดิบเกือบทั้งหมดเป็นการจัดซื้อจากในประเทศเป็นเงินสกุลบาท ดังนั้น หากเงินบาทมีแนวโน้มแข็งค่าขึ้น รายได้จากการส่งออกเมื่อแปลงค่าเป็นเงินบาทจะลดลง ซึ่งอาจส่งผลกระทบในทางลบต่อ ผลการดำเนินงาน และฐานะทางการเงินของบริษัทฯ อย่างมีนัยสำคัญ

นอกจากนี้ ณ วันที่ 30 กันยายน 2559 บริษัทฯ มีเงินกู้ยืมจากสถาบันการเงินคงค้างสกุลในรูปเงินดอลลาร์ แบ่งเป็น (1) ตั๋วสัญญาใช้เงิน จำนวน 6,080,000 ดอลลาร์สหรัฐ และ (2) เงินกู้ระยะยาว จำนวน 560,000 ดอลลาร์สหรัฐ ดังนั้น หากเงินบาทมีแนวโน้มอ่อนค่าลง ต้นทุนกู้ยืมของบริษัทฯ อาจเพิ่มขึ้นซึ่งอาจส่งผลกระทบในทางลบต่อผลการดำเนินงาน และฐานะทางการเงินของบริษัทฯ อย่างมีนัยสำคัญ

เนื่องจากบริษัทฯ มีรายได้จากการจำหน่ายผลิตภัณฑ์ส่วนใหญ่ในรูปเงินสดุลดอลลาร์สหรัฐ บริษัทฯ จึงกู้ยืมเงินบางส่วนเป็นสกุลดอลลาร์สหรัฐ เพื่อเป็นการบริหารรายได้และรายจ่ายที่เป็นเงินตราต่างประเทศให้สอดคล้องกัน (Natural Hedge) ซึ่งช่วยบรรเทาผลกระทบที่อาจจะเกิดขึ้นกับผลการดำเนินงาน และฐานะทางการเงินของบริษัทฯ หากเงินบาทแข็งค่าขึ้น ได้ระดับหนึ่ง

อย่างไรก็ตาม บริษัทฯ ตระหนักถึงความเสี่ยงจากความผันผวนของอัตราแลกเปลี่ยนเงินตราต่างประเทศ บริษัทฯ จึงจัดทำนโยบายการป้องกันความเสี่ยงจากอัตราแลกเปลี่ยนเงินตราต่างประเทศซึ่งได้รับการอนุมัติจากที่ประชุมคณะกรรมการบริษัท ครั้งที่ 4/2559 (หลังแปรสภาพ) เมื่อวันที่ 23 กันยายน 2559 ซึ่งมีสาระสำคัญ กล่าวคือ (1) บริษัทฯ จะพิจารณาเข้าทำสัญญาป้องกันความเสี่ยงจากอัตราแลกเปลี่ยนอย่างน้อย 30% ของมูลค่าของงานประมูลและประมาณการยอดขายของธุรกิจรับจ้างผลิตถุงยางอนามัยและเจลหล่อลื่น (OEM) จากงบประมาณประจำปีที่จัดทำและอนุมัติโดยคณะกรรมการบริษัท โดยใช้อัตราแลกเปลี่ยนมาตรฐาน และ (2) ระหว่างปี บริษัทฯ จะติดตามการเปลี่ยนแปลงของอัตราแลกเปลี่ยนอย่างใกล้ชิด และวิเคราะห์แนวโน้มการเปลี่ยนแปลงของอัตราแลกเปลี่ยนอย่างต่อเนื่อง ในกรณีที่เงินบาทมีแนวโน้มที่จะแข็งค่าขึ้นมากกว่าร้อยละ 10 เทียบกับอัตราแลกเปลี่ยนมาตรฐาน บริษัทฯ จะเข้าทำสัญญาตราสารอนุพันธ์ด้านอัตราแลกเปลี่ยน (Foreign Currencies Exchange Derivate Contracts) ในส่วนที่ยังไม่ได้เข้าทำสัญญาเพื่อนำเสนอผู้มีอำนาจอนุมัติตามตารางอำนาจการอนุมัติ (Table of Authority) ต่อไป *(โปรดพิจารณารายละเอียดเพิ่มเติมในส่วนที่ 2.3.11 การกำกับดูแลกิจการ หัวข้อ 11.2.3 ตารางอำนาจการอนุมัติ (Table of Authority))*

##### ความผันผวนของอัตราดอกเบี้ย

ณ วันที่ 30 กันยายน 2559 บริษัทฯ มีเงินกู้จากสถาบันการเงินคงค้างแบ่งตามสกุลเงินกู้ยืมระยะยาว ได้แก่ เงินกู้สกุลเงินบาทจำนวน 40.9 ล้านบาท และเงินกู้สกุลเงินดอลลาร์สหรัฐจำนวน 560,000 ดอลลาร์สหรัฐ ซึ่งเงินกู้ดังกล่าวมีการคิดอัตราดอกเบี้ยแบบลอยตัว ดังนั้น หากอัตราดอกเบี้ยเงินกู้ยืมมีการเปลี่ยนแปลงไปอย่างมีนัยสำคัญ ผลการดำเนินงาน และฐานะทางการเงินของบริษัทฯ อาจส่งผลกระทบ อย่างมีนัยสำคัญ

##### ความผันผวนของราคาวัตถุดิบและภาวะขาดแคลนวัตถุดิบ

วัตถุดิบหลักที่ใช้ในการผลิตถุงยางอนามัยของบริษัทฯ ได้แก่ น้ำยางธรรมชาติเข้มข้น 60 เปอร์เซนต์ ซิลิโคน (ออยล์) ฟอยล์ และบรรจุภัณฑ์ ซึ่งบริษัทฯ จัดซื้อวัตถุดิบในการผลิตส่วนใหญ่จากผู้ขายในประเทศ โดยในปี 2558 บริษัทฯ จัดซื้อวัตถุดิบจากผู้ขายในประเทศคิดเป็นประมาณร้อยละ 87 ของมูลค่าการสั่งซื้อทั้งหมด และนำเข้าวัตถุดิบจากต่างประเทศประมาณร้อยละ 13 ของมูลค่าการสั่งซื้อทั้งหมด

ในช่วง 3 ปีที่ผ่านมาซิลิโคน (ออยล์) ฟอยล์ และบรรจุภัณฑ์มีราคาค่อนข้างคงที่ ในขณะที่ราคาน้ำยางธรรมชาติเข้มข้น 60 เปอร์เซ็นต์ จะมีความผันผวนค่อนข้างสูง ซึ่งจะเปลี่ยนแปลงไปตามปริมาณความต้องการ (Demand) และปริมาณผลผลิต (Supply) ของตลาดทั้งในและต่างประเทศ ซึ่งในปี 2557 ถึงงวดเก้าเดือนสิ้นสุดวันที่ 30 กันยายน 2559 บริษัทฯ มีต้นทุนจากน้ำยางธรรมชาติเข้มข้น 60 เปอร์เซ็นต์ คิดเป็นประมาณร้อยละ 10 - 15 ของต้นทุนผลิตทั้งหมด ตามลำดับ ดังนั้น หากราคายางธรรมชาติเข้มข้น 60 เปอร์เซนต์ ปรับตัวสูงขึ้นร้อยละ 1.0 บนสมมติฐานที่ต้นทุนในการผลิตอื่นคงที่และบริษัทฯ ไม่สามารถผลักภาระต้นทุนที่เพิ่มขึ้นให้แก่ผู้บริโภคได้ทั้งหมด ต้นทุนผลิตอาจปรับตัวเพิ่มขึ้นประมาณประมาณร้อยละ 0.10 – 0.15

ปัจจุบันสัญญาจัดซื้อวัตถุดิบเป็นแบบระยะสั้นไม่เกิน 1 ปี และซื้อขายกันตามราคาตลาด ณ วันที่ทำสัญญาซื้อขาย ดังนั้นบริษัทฯ ไม่สามารถรับรองได้ว่าบริษัทฯ จะสามารถจัดซื้อวัตถุดิบได้ในราคา ปริมาณ และเงื่อนไขทางการค้าที่เหมาะสมได้ และหากราคาวัตถุดิบมีการปรับตัวเพิ่มสูงขึ้น บริษัทฯ ไม่สามารถรับรองได้ว่า บริษัทฯ จะสามารถผลักภาระต้นทุนที่เพิ่มขึ้นให้แก่ผู้บริโภคได้ทั้งหมด ซึ่งปัจจัยดังกล่าวอาจส่งผลกระทบทางลบต่อธุรกิจ ผลการดำเนินงาน และฐานะทางการเงินของบริษัทฯ อย่างมีนัยสำคัญ

อย่างไรก็ตาม บริษัทฯ ตระหนักถึงความเสี่ยงจากความผันผวนของราคา และภาวะขาดแคลนวัตถุดิบ บริษัทฯ จึงได้มีการบริหารจัดการความเสี่ยงดังกล่าว โดยติดตามการเปลี่ยนแปลงของราคาวัตถุดิบอย่างใกล้ชิด และวิเคราะห์แนวโน้มของราคาวัตถุดิบ รวมทั้งประเมินความต้องการใช้วัตถุดิบในการผลิตแต่ละชนิด เพื่อวางแผนการสั่งซื้อวัตถุดิบในปริมาณที่เหมาะสม เพียงพอต่อการผลิต เพื่อให้มีต้นทุนการผลิตที่เหมาะสม รวมทั้งในการสั่งซื้อวัตถุดิบที่สำคัญ บริษัทฯ จะเปรียบเทียบราคา คุณภาพ และเงื่อนไขทางการค้าของผู้ขายหลายรายในทะเบียนผู้ขายของบริษัทฯ (Approved Vendor List) เพื่อไม่ให้บริษัทฯ ต้องพึ่งพาผู้ขายรายใดรายหนึ่ง และเพิ่มอำนาจในการต่อรอง

##### การไม่มีสัญญาระยะยาวกับลูกค้า

บริษัทฯ จะไม่ทำสัญญาซื้อขายสินค้าระยะยาวกับลูกค้า ซึ่งเป็นไปตามหลักปฎิบัติโดยทั่วไปของผู้ประกอบการในอุตสาหกรรมผลิตและจำหน่ายถุงยางอนามัย ทั้งนี้ โดยปกติบริษัทฯ จะทำสัญญาจัดจำหน่ายสินค้าหรือตัวแทนจำหน่ายสินค้าอายุไม่เกิน 3 ปี สำหรับธุรกิจผลิตและจำหน่ายถุงยางอนามัยและเจลหล่อลื่น ภายใต้เครื่องหมายการค้า OnetouchTM ทำสัญญาซื้อขายสินค้าอายุไม่เกิน 5 ปี สำหรับธุรกิจรับจ้างผลิตถุงยางอนามัยและเจลหล่อลื่น (OEM) และทำสัญญาซื้อขายสินค้าอายุไม่เกิน 1 ปี สำหรับธุรกิจงานประมูล (Tender)

ดังนั้นบริษัทฯ จึงมีความเสี่ยงจากการไม่มีสัญญาระยะยาวกับลูกค้า ซึ่งหากลูกค้าไม่ต่อสัญญา และบริษัทฯ อาจไม่สามารถหาลูกค้ารายใหม่เพื่อทดแทนได้ การดำเนินธุรกิจ ผลการดำเนินงาน และฐานะทางการเงินของบริษัทฯ อาจได้รับผลกระทบอย่างมีนัยสำคัญ

อย่างไรก็ตาม การที่บริษัทฯ เป็นผู้ผลิตถุงยางอนามัยที่มีคุณภาพตามมาตรฐานที่กำหนด และสามารถจัดส่งสินค้าได้ตรงตามกำหนด ทำให้ลูกค้าส่วนใหญ่ของบริษัทฯ เป็นลูกค้าที่มีการซื้อขายกับบริษัทฯ มาอย่างยาวนาน รวมทั้งบริษัทฯ มีฐานลูกค้ากว่า 100 ประเทศทั่วโลก

##### การที่ลูกหนี้ไม่ชำระหนี้ หรือไม่ปฏิบัติตามเงื่อนไขที่ได้ตกลงไว้ได้

ณ วันที่ 30 กันยายน 2559 บริษัทฯ มีลูกหนี้การค้า (สุทธิ) เท่ากับ 378.3 ล้านบาท หรือคิดเป็นร้อยละ 28.2 ของรวมสินทรัพย์ของบริษัทฯ โดยลูกหนี้การค้าของบริษัทฯ มีอายุหนี้ที่ค้างชำระดังนี้

|   | **ณ วันที่ 30 กันยายน** |
| --- | --- |
|   | **2559** |
|   | **ล้านบาท** | **ร้อยละ1** |
| ยังไม่ถึงกำหนดชำระ | 267.4 | 70.7 |
| เกินกำหนดชำระ |  |  |
| ไม่เกิน 3 เดือน | 68.7 | 18.2 |
| 3 - 6 เดือน | 0.7 | 0.2 |
| 6 - 12 เดือน | 27.1 | 7.2 |
| 12 เดือน – 24 เดือน | 28.5 | 7.5 |
| เกินกว่า 24 เดือน | 1.0 | 0.3 |
| หัก ค่าเผื่อหนี้สงสัยจะสูญ | (15.2) | (4.0) |
| **รวมลูกหนี้การค้า** | **378.3** | **100.0** |
| หมายเหตุ: 1 ร้อยละของรวมลูกหนี้การค้า |  |  |

นอกจากนี้ ณ วันที่ 30 กันยายน 2559 บริษัทฯ มีลูกหนี้ค้างชำระจากลูกหนี้การค้ารายใหญ่รายหนึ่ง (ภายหลังหักค่าเผื่อหนี้สงสัยจะสูญ) เท่ากับ 74.3 ล้านบาท หรือคิดเป็นร้อยละ 19.6 ของลูกหนี้การค้าทั้งหมด (ภายหลังหักค่าเผื่อหนี้สงสัยจะสูญ) ซึ่งลูกหนี้การค้าดังกล่าวมีส่วนที่ค้างชำระระหว่าง 12 เดือน – 24 เดือน จำนวน 24.9 ล้านบาท และไม่มีส่วนที่ค้างชำระเกินกว่า 24 เดือน โดยปัจจุบันลูกค้าดังกล่าวได้ทยอยชำระหนี้ตามที่ตกลงกับบริษัทฯ แล้ว ดังนั้น หากลูกหนี้ไม่ชำระหนี้ หรือปฏิบัติตามเงื่อนไขที่ได้ตกลงไว้ได้ บริษัทฯ อาจมีความเสี่ยงที่จะต้องบันทึกค่าเผื่อหนี้สงสัยจะสูญเพิ่มเติมซึ่งอาจจะส่งผลกระทบทางลบต่อผลการดำเนินงาน และฐานะทางการเงินของบริษัทฯ อย่างมีนัยสำคัญ

อย่างไรก็ตาม บริษัทฯ ได้กำหนดนโยบายการตั้งค่าเผื่อหนี้สงสัยจะสูญ และได้ตั้งค่าเผื่อหนี้สงสัยจะสูญตามนโยบายดังกล่าวเรียบร้อยแล้ว และได้กำหนดให้ฝ่ายงานที่เกี่ยวข้องติดตามลูกหนี้อย่างสม่ำเสมอ